«Στοπ» στην Κομοτηνή για Παναιτωλικό - BORO από την ΑΝΝΑ ΔΡΟΥΖΑ - boro.gr\nΑρχική / More / Αθλητικά / «Στοπ» στην Κομοτηνή για Παναιτωλικό\n"Στοπ" στην Κομοτηνή για Παναιτωλικό\nΚακό το πρώτο ημίχρονο με τον Παναιτωλικό να είναι κάπως ανώτερος, συνολικά, ωστόσο δεν μπορούσε να απειλήσει ουσιαστικά. Είχε ένα δοκάρι με τον Ρουσκουγιέδα στο 27′. Το δεύτερο μέρος ήταν ακόμα χειρότερο από άποψη δημιουργίας με τον Πανθρακικό να χάνει στο 83′ πέναλτι. Μοιραίος παίκτης ο Ίγκορ για τους γηπεδούχους που εκτέλεσε ο ίδιος το πέναλτι που κέρδισε αλλά τον νίκησε ο Ράφαελ.\nΟ Παναιτωλικός ελπίζει σε στραβοπάτημα Αστέρα κόντρα στον ΟΦΗ για να μην χάσει την τέταρτη θέση στο πρωτάθλημα. Από την άλλη μεριά ο Πανθρακικός δεν μπορεί να μείνει ικανοποιημένος αφού είχε την ευκαιρία να πάρει το τρίποντο και να φύγει ακόμα πιο μακριά από την ζώνη του υποβιβασμού.\nΣτο 14′ και στο 15′ ο Ρουσκουγιέδα έκανε δύο σουτ τα οποία κατέληξαν εκτός εστίας. Στο 22′ Ο Μαρτίνες εκτέλεσε ένα φάουλ με τον Ετζεγκέλε να πιάνει την κεφαλιά και τη μπάλα να φεύγει άουτ.\nΣτο 27′ ήταν η καλύτερη φάση του ημιχρόνου. Ο Ρουσκουγιέδα εκτελεί εξαιρετικά ένα φάουλ μερικά μέτρα έξω από την περιοχή, η μπάλά περνάει το τοίχος και βρίσκει το αριστερό δοκάρι του τερματοφύλακα των γηπεδούχων. Στο 34′ ο Μεχία αναλαμβάνει να εκτελέσει ένα φάουλ λίγο έξω από την περιοχή του Παναιτωλικού όμως η μπάλα φεύγει ελάχιστα εκτός εστίας. Αυτή ήταν και η καλύτερη στιγμή για τον Πανθρακικό στο πρώτο μέρος.\nΣτο 44′ ο Τζάνης εκτελεί ένα φάουλ με πάσα στον Μεχία, ο οποίος σουτάρει δυνατά, η μπάλα κοντράρει και αλλάζει πορεία, αλλά ο Ράφαελ ήταν σε ετοιμότητα και μπλόκαρε.\nΣτο ξεκίνημα του δεύτερου μέρους το παιχνίδι δεν είχε φάσεις, ήταν ακόμα χειρότερο από το πρώτο ημίχρονο. Η πρώτη υποψία φάσης στο 60′ όταν ο Ίγκορ πέρασε τη μπάλα στον Κάσες και εκείνος κάνει ένα αδύναμο σουτ λίγο μέσα από την περιοχή, το οποίο μπλοκάρει εύκολα ο Ράφαελ.\nΣτο 63′ ο Κουτρομάνος κάνει ένα εξαιρετικό σουτ με τη μπάλα να φεύγει ελάχιστα εκτός εστίας. Ενώ στο 69′ ο Ίγκορ βρέθηκε σε πλεονεκτική θέση αλλά ολιγώρησε και δεν κατάφερε να σουτάρει.\nΣτο 82′ ο Μαλεζάς ανατρέπει τον Ίγκορ και ο Σπάθα δείχνει την άσπρη βούλα. Ο επιθετικός του Πανθρακικού ανέλαβε την εκτέλεση του ωστόσο ο Ράφαελ έπεσε στην σωστή γωνία και απέκρουσε, στερώντας από τον Πανθρακικό να φύγει με το τρίποντο.\nΣτο 91′ ο Μύγας πιάνει την κεφαλιά μετά από σέντρα του Κέβιν ωστόσο ο Αθανασιάδης μπλοκάρει.


Τι προβλέπει για τα αυθαίρετα νέας γενιάς το νέο νομοσχέδιο | ΤΕΕ/ΤΔΜ\nΑναρτήθηκε στις 1 Οκτωβρίου 2017\nΠρόστιμο ανέγερσης και Πρόστιμο διατήρησης Το πρόστιμο ανέγερσης υπολογίζεται ως το γινόμενο της επιφάνειάς του αυθαιρέτου επί την τιμή ζώνης (Τ.Ζ.) της περιοχής του ακινήτου (σύμφωνα με τις Αντικειμενικές Αξίες της Εφορίας).\nΑν ο ιδιοκτήτης προβεί αυτοβούλως στην κατεδάφιση, θα γίνεται έλεγχος από ελεγκτή δόμησης για τη διαπίστωση της κατεδάφισης και θα επιβάλλεται πρόστιμο πεντακοσίων (500) ευρώ.\nΣε περίπτωση που ο ιδιοκτήτης προβεί σε νομιμοποίηση των αυθαίρετων κατασκευών, επιβάλλεται πρόστιμο ίσο με το 20% του προστίμου ανέγερσης της έκθεσης αυτοψίας και πρόστιμο διατήρησης από τη διαπίστωση του αυθαιρέτου έως την ημερομηνία έκδοσης της οικοδομικής άδειας. Σε κάθε περίπτωση το ελάχιστο ποσό που θα καταβάλλεται θα είναι διακόσια πενήντα (250) ευρώ.\n- Κατασκευές που έχουν οικοδομική άδεια και η υπέρβαση δεν συνεπάγεται την αύξηση της κάλυψης, της δόμησης και του ύψους καθώς και όταν δεν επηρεάζει τη στατικότατα του κτιρίου.\n- Αλλαγή χρήσης χώρων του κτιρίου από κύρια σε άλλη επιτρεπόμενη στην περιοχή χρήση, χωρίς την απαιτούμενη οικοδομική άδεια σε εντός σχεδίου και ορίων οικισμών.\n- Αλλαγή χρήσης χώρων του υπογείου από Βοηθητική Χρήση σε Κύρια Χρήση, καθ” υπέρβαση του συντελεστή δόμησης, εφόσον τηρούνται οι προϋποθέσεις υπογείου χώρου.\n- Μεταβολή των πολεοδομικών μεγεθών του διαγράμματος δόμησης/κάλυψης (κάλυψη, δόμηση, ύψος), σε ποσοστό έως 10 % και έως τα 50 τ.μ.\n- Εκτέλεση εργασιών μικρής κλίμακας π.χ. αντικατάσταση στέγης, ελαιοχρωματισμοί κλπ.\n- Εκτέλεση εργασιών και εγκαταστάσεων κατά παράβαση διατάξεων του κτιριοδομικού κανονισμού π.χ. κατασκευή καμινάδας.\n- Μικρές εργασίες και κατασκευές π.χ. μπάρμπεκιου, πέργκολα κλπ.\nΔεν επιβάλλεται πρόστιμο σε περίπτωση αναθεώρησης άδειας δόμησης που βρίσκεται σε ισχύ, εφόσον τηρείται το περίγραμμα της οικοδομής, ο συντελεστής δόμησης και ο συντελεστής όγκου.Δεν επιβάλλεται πρόστιμο σε περίπτωση αναθεώρησης άδειας δόμησης που βρίσκεται σε ισχύ, με μεταβολή του περιγράμματος της οικοδομής ή του συντελεστή δόμησης ή του συντελεστή όγκου, εφόσον έχει προηγηθεί η γνωστοποίηση εκτέλεσης πρόσθετων εργασιών.\nΚατηγορία Ανακοινώσεις, Ανακοινώσεις Δελτία Τύπου Προβολές 1896


Sweet Potato Starch Noodle / Προϊόντα / Cardinal\nΚωδικός: 08181420 τεμ / κιβώτιο\nΝούντλς από άμυλο γλυκοπατάτας. Χρησιμοποιήστε τα για να μαγειρέψετε Jap chae, το πιο δημοφιλές και νόστιμο κορεάτικο stir fry με νούντλς, λαχανικά και σάλτσα σόγιας!\nΒράστε τα νούντλς σε κατσαρόλα με άφθονο νερό για 5 λεπτά. Στραγγίστε και ξεπλύνετε τα νούντλς. Προσθέστε τα νούντλς στα stir fry σας και μαγειρέψτε ανακατεύοντας για 5 λεπτά.\nΆμυλο γλυκοπατάτας, νερό.\nGlass Noodles 450gr\nVermicelli noodles από γλυκοπατάτα και άμυλο ταπιόκας.


*Να ζητάτε τη βοήθεια του παιδιού σε κάποιες απλές δουλειές του σπιτιού. Δεν είναι τόσο ότι θα έχετε επί της ουσίας βοήθεια, όσο ότι θα αρχίσει το παιδί να μπαίνει στη νοοτροπία της συνεργασίας και να καλλιεργεί το ομαδικό πνεύμα.\n*Όταν αγοράζετε παιχνίδια για το μικρό σας, φροντίστε να καλλιεργούν πνεύμα συνεργασίας από το να πάρετε κάποια που το κρατούν απλά μόνο του απασχολημένο. Ενδεικτικά αναφέρουμε τα παζλ και τα επιτραπέζια.\n*Ενθαρρύνετε την κοινωνικοποίησή του. Όσο πιο εξωστρεφές και κοινωνικό γίνει το παιδί, τόσο πιο εύκολα θα μάθει να συνεργάζεται με τους φίλους του και θα νιώθει άνετα να προσφέρει ως μέλος ενός ευρύτερου συνόλου.\n*Βρείτε τρόπους, ακόμα και στα πιο απλά πράγματα, να καταλάβει πόσο σημαντικό είναι να μπορεί να μοιράζεται πράγματα με άλλους ανθρώπους και όχι να τα θέλει όλα δικά του, ακόμα κι αν δεν του χρειάζονται.\n*Αν διαπιστώσετε ότι του αρέσουν τα ομαδικά αθλήματα, είναι ένας θαυμάσιος τρόπος να ασχολείται με αυτά ή να το γράψετε σε κάποιο σύλλογο και ο λόγος είναι προφανής. Επειδή ακριβώς μιλάμε για ομαδικά αθλήματα, το πρώτο που διδάσκονται τα παιδιά είναι το πνεύμα της συνεργασίας.\n*Όπως στα πάντα, ο καλύτερος τρόπος να διδαχθεί κάτι το παιδί σας είναι βλέποντας εσάς μέσα στο σπίτι να το εφαρμόζετε πρώτοι, δίνοντας το καλό παράδειγμα. Βλέποντας το παιδί ότι η μαμά και ο μπαμπάς συνεργάζονται αρμονικά στις δουλειές και τις λοιπές υποχρεώσεις για το σπιτικό, διαπιστώνει έμμεσα ότι η συνεργασία είναι κάτι πολύ καλό.


Χαμός στην Πύλη. Βγήκε Κουτσονάσιος αντί Χήρα στην ΠΕΔ – TrikalaVoice\nΧαμός στην Πύλη. Βγήκε Κουτσονάσιος αντί Χήρα στην ΠΕΔ\nΑνακατωσούρα μεγάλη χθες βράδυ στην Πύλη, καθώς το Δημοτικό Συμβούλιο κλήθηκε να εκλέξει τους αντιπροσώπους του στην ΠΕΔ Θεσσαλίας. Η Πύλη εκπροσωπείται από τον δήμαρχο Κώστα Μαράβα και από δυο συμβούλους, έναν της συμπολίτευσης και έναν της αξιωματικής αντιπολίτευσης. Έτσι και στήθηκαν κάλπες. Και έλαβε 15 ψήφους ο Κώστας Ούτρας από την παράταξη Μαράβα (… έναν 16 μελών που έχει αυτή συνολικά) και από 8 ψήφους ο επικεφαλής της αντιπολίτευσης Θοδωρής Χήρας και ο Ιωάννης Κουτσονάσιος ο ιατρός καίτοι είχε «συμφωνηθεί» ο δεύτερος να λάβει μια ψήφο λιγότερη για να παραμείνει αναπληρωματικός.\nΤι συνέβη; Ο ένας του Μαράβα… ψήφισε Κουτσονάσιο, επήλθε ισοψηφία και αναγκαστικά κλήρωση όπως προβλέπει η Νομοθεσία, παρά τη διάθεση του ιατρού να παραιτηθεί. Και η κλήρωση έβγαλε… Κουτσονάσιο για ΠΕΔ!!!… Και εγένετο… χαμός από σενάρια. Διαρροή και γκρίνια στην παράταξη Μαράβα; Δάκτυλος… Μαράβα για να αποκλειστεί ο Χήρας και να προκληθεί ένταση στην αντίπαλη παράταξη; Κάτι άλλο;… Μυστήριον μέγα!!!\nΕτικέτεςΚΟΥΤΣΟΝΑΣΙΟΣ ΠΕΔ ΘΕΣΣΑΛΙΑΣ ΠΥΛΗ ΧΗΡΑΣ


Σε ετοιμότητα η Ελλάδα για διπλή πρόκληση από την Τουρκία | Patras Events\n26 Οκτ 2020 Mon, 26 Oct 2020 08:42:00 +0200 08:42 Patras Events\nΤο πρώτο είναι η αποστολή γεωτρύπανου. Τις τελευταίες ημέρες ο τούρκος υπουργός Ενέργειας, Φατίχ Ντονμέζ, επαναλαμβάνει ότι αν από τις έρευνες του «Oruc Reis» διαπιστωθεί ότι υπάρχει φυσικό αέριο στα νότια του Καστελλορίζου τότε «θα πάμε να το βρούμε» – με την αποστολή γεωτρύπανου. Ποια θα είναι η αντίδραση της Αθήνας και των Ενόπλων Δυνάμεων σε αυτή την περίπτωση; Το Πεντάγωνο έχει σχέδια για να εμποδίσει άμεσα μια τέτοια τουρκική πρόκληση. Και βέβαια οι ελληνικές δυνάμεις δεν θα περιμένουν να εμφανιστεί στο σημείο της παράνομης Navtex το όποιο τουρκικό γεωτρύπανο και να… κόβει βόλτες. Αντίθετα, πολύ έγκαιρα θα έχουν λάβει θέσεις αποτροπής. Ο ελληνικός στόλος θα έχει οπωσδήποτε πρωταγωνιστικό ρόλο για τη δημιουργία ενός πλωτού «τείχους» πολυάριθμων μονάδων. Ομως η ελληνική ασπίδα απέναντι στην ακραία τουρκική πρόκληση δεν θα αποτελείται μόνο από μονάδες επιφανείας. Καταλυτικό ρόλο θα έχουν οι αθέατοι «κατάσκοποι», τα ελληνικά υποβρύχια, αλλά και τα εναέρια «μάτια», τα ιπτάμενα ραντάρ της Πολεμικής Αεροπορίας.Το δεύτερο σενάριο που έχει εξεταστεί είναι η Αγκυρα να επιχειρήσει μια διπλή πρόκληση, ίσως και με στόχο η μία εξ αυτών να λειτουργήσει ως αντιπερισπασμός και συνακόλουθα να διασπάσει τις ελληνικές δυνάμεις. Υπάρχει δηλαδή η περίπτωση η Τουρκία να ανακοινώσει αρχικά μια Navtex για σεισμικές έρευνες, για παράδειγμα στα νότια της Κρήτης. Και να στείλει εκεί ερευνητικό σκάφος. Αυτόματα θα κινητοποιηθούν ελληνικές δυνάμεις στην περιοχή. Μπορεί όμως μερικές ημέρες μετά να ανακοινώσει και την αποστολή γεωτρύπανου την ίδια χρονική περίοδο στα νότια του Καστελλορίζου. Τα «ΝΕΑ» γνωρίζουν ότι οι επιτελείς έχουν επεξεργαστεί και μελετήσει και αυτό το σενάριο και πώς θα πρέπει να αντιδράσουν οι ελληνικές δυνάμεις. «Εχουμε τη δυνατότητα να εξουδετερώσουμε και δύο απειλές ταυτόχρονα» αναφέρει χαρακτηριστικά στρατιωτική πηγή.


Emily Willis Hentai πορνό βίντεο | XAnimu.com\nEmily Willis Hentai Πορνογραφία\nΉρθες για τα καλύτερα πορνό βίντεο με Emily Willis; Αυτά είναι καλά νέα, γιατί βρίσκεστε στο σωστό μέρος για να δείτε τα πιο καυτά βίντεο αυτού του σέξι χαρακτήρα. Hentai, 3D και γελοιογραφία πορνό βίντεο με πρωταγωνιστή Emily Willis. Προσφέρουμε όλα αυτά δωρεάν για τους επισκέπτες του XAnimu. Κύριος στόχος μας είναι να σας προσφέρουμε την καλύτερη δυνατή εμπειρία παρακολούθησης hentai πορνό με χαρακτήρες όπως Emily Willis. Όλοι οι χαρακτήρες κατηγοριοποιούνται προσεκτικά, ώστε να μπορείτε να απολαύσετε όλα τα βίντεο με τον αγαπημένο σας χαρακτήρα. Emily Willis είναι αυτό που πραγματικά μας αρέσει, ώστε να μπορείτε να βρείτε από εκατοντάδες έως χιλιάδες βίντεο με Emily Willis. Μην ντρέπεστε και βαθμολογείτε βίντεο τόσο άλλα hentai Οι λάτρεις γνωρίζουν ποια είναι τα καλύτερα.


Primer Προσώπου - What It Dew? Mist Refreshing | Sephora\nPrimer Προσώπου - What It Dew? Mist Refreshing\nΠριν, κατά τη διάρκεια ή μετά το μακιγιάζ, αυτό το ενυδατικό σπρέι υπόσχεται απίστευτη δροσιά. Αυτό το ανάλαφρο mist λειτουργεί ως ενυδατικό προϊόν που αναδεικνύει το μακιγιάζ. Χαρίζει άψογη όψη και υ ... Μάθετε περισσότερα\nΠριν, κατά τη διάρκεια ή μετά το μακιγιάζ, αυτό το ενυδατικό σπρέι υπόσχεται απίστευτη δροσιά. Αυτό το ανάλαφρο mist λειτουργεί ως ενυδατικό προϊόν που αναδεικνύει το μακιγιάζ. Χαρίζει άψογη όψη και υφή στην επιδερμίδα προσφέροντας αναζωογονητική ενυδάτωση. Εμπλουτισμένη με ένα σύμπλεγμα από εκχυλίσματα βοτάνων όπως η μπουράντζα και η κενταύρια, γνωστά για τις ενυδατικές τους ιδιότητες, η ανάλαφρη σύνθεση του What It Dew απορροφάται γρήγορα χωρίς να κολλάει, αφήνοντας μια φυσική λάμψη δροσιάς που ταιριάζει σε κάθε τύπο επιδερμίδας. Ψεκάστε για υγιή και ανανεωμένη επιδερμίδα στη στιγμή, και ξυπνήστε όλες τις αισθήσεις σας με το τριανταφυλλένιο άρωμα.\nΑκολουθήστε τα εξής βήματα: Εφαρμόστε πριν από το μακιγιάζ για να ενυδατώσετε και να προετοιμάσετε την επιδερμίδα, κατά την εφαρμογή του foundation για πανεύκολο blending ή μετά το μακιγιάζ και κατά τη διάρκεια της ημέρας για ενυδάτωση ανά πάσα στιγμή όπου κι αν βρίσκεστε.\nΑνακινήστε καλά. Κλείστε τα μάτια και ψεκάστε από απόσταση 25-30 εκ. από το πρόσωπο ή στο Precision Makeup Sponge 100 (πωλείται ξεχωριστά). Μην εισπνέετε το προϊόν. Κρατήστε τα μάτια κλειστά όσο ψεκάζετε. Σε περίπτωση που το προϊόν έρθει σε επαφή με τα μάτια, ξεπλύνετε με νερό. Πριν από το μακιγιάζ για ενυδάτωση και προετοιμασία της επιδερμίδας Κατά την εφαρμογή του μακιγιάζ για να σβήσετε ομοιόμορφα και πανεύκολα το foundation Μετά το μακιγιάζ και καθ’ όλη τη διάρκεια της ημέρας για να φρεσκάρετε το μακιγιάζ σας.\nΘέλετε να μετατρέψετε το πρωινό μακιγιάζ σε βραδινό; Το What It Dew σας βοηθά να ανανεώσετε το μακιγιάζ σας. Για καλύτερα αποτελέσματα, ψεκάστε μερικές φορές στο Precision Makeup Sponge 100, και έπειτα προσθέστε μια φρέσκια στρώση foundation.


Δυσφορία «κεντρώων» του ΣΥΡΙΖΑ | Η ΚΑΘΗΜΕΡΙΝΗ\nΓια τη συμμετοχή του στην πορεία του Πολυτεχνείου, ο κ. Τσίπρας επέμεινε στον χαρακτηρισμό της ως «αντικυβερνητικής» και με αυτό τον τρόπο δικαιολόγησε το γεγονός πως ως πρωθυπουργός δεν συμμετείχε στο παρελθόν.\n20.11.2019 • 20:34\nΣτις αρχές του φθινοπώρου τα περισσότερα ρεπορτάζ επικεντρώνονταν στο εσωκομματικό πρόβλημα του Αλέξη Τσίπρα «από τα αριστερά» και τις έντονες τότε αψιμαχίες με τον γραμματέα Πάνο Σκουρλέτη, ο οποίος μάλιστα είχε φτάσει στο σημείο να πει απευθυνόμενος στα κομματικά όργανα «όποιος με αμφισβητεί να το πει ευθέως». Πράγματι η δεδηλωμένη μετεκλογική πρόθεση του πρώην πρωθυπουργού να ρυμουλκήσει τον ΣΥΡΙΖΑ προς το κέντρο, είχε προκαλέσει δημόσιες και ιδιωτικές αντιδράσεις στελεχών, με τον «παλιό ΣΥΡΙΖΑ» να βάζει φρένο στο άνοιγμα που σχεδίαζε ο Αλέξης Τσίπρας.\nΤο σκηνικό σήμερα τείνει προς την αντίθετη πλευρά. Ο τρόπος που πολιτεύεται ο πρόεδρος του κόμματος το τελευταίο διάστημα έχει αρχίσει να ενεργοποιεί δυνάμεις και μαζί γκρίνιες από την πιο κεντρώα πτέρυγα, δηλαδή στελέχη που δεν προέρχονται από την παραδοσιακή μήτρα του κόμματος και τα οποία εκφράζουν τον έντονο προβληματισμό πως αν ο ΣΥΡΙΖΑ συνεχίσει έτσι «είναι σαν να κλωτσάει το 32% που έλαβε στις εκλογές». Η σχετική μάλιστα συζήτηση, που σύμφωνα με ασφαλείς πληροφορίες κυοφορείται εδώ και σχεδόν ένα μήνα, έγινε ακόμα πιο έντονη τις τελευταίες δύο εβδομάδες με αποκορύφωμα την παρουσία του κ. Τσίπρα στην πορεία του Πολυτεχνείου. Εδώ υπάρχει μία λεπτή γραμμή: Δεν εξέφρασε κανείς αντίρρηση για το ότι ο κ. Τσίπρας έδωσε το «παρών». Προβλημάτισε κυρίως η εικόνα που εξέπεμψε συλλήβδην το μπλοκ του ΣΥΡΙΖΑ –με τον Αλέξη Τσίπρα βεβαίως σε πρώτο πλάνο–, το οποίο φώναζε συνθήματα που παραπέμπουν σε ένα μειοψηφικό αριστερό κόμμα διαμαρτυρίας και όχι σε ένα κόμμα εξουσίας όπως θεωρητικά είναι ο ΣΥΡΙΖΑ. Χαρακτηριστικό είναι πως κεντρώο στέλεχος του κόμματος σημείωνε στην «Κ» πως ο ΣΥΡΙΖΑ δίνει την εντύπωση πως επέστρεψε «στα νερά του» ως αντιπολίτευση.\nΗ ίδια πηγή συμπλήρωνε πως η επιστροφή του Αλέξη Τσίπρα στις κομματικές του ρίζες δικαιολογεί σε ένα μεγάλο βαθμό και το ναυάγιο στις εγγραφές νέων μελών. Εις επίρρωσιν των όσων περιγράφονται παραπάνω χθες ο βουλευτής του κόμματος Θανάσης Παπαχριστόπουλος, ο οποίος ανήκει σε αυτούς που δεν προέρχονται από τον ΣΥΡΙΖΑ, διαφοροποιήθηκε εις διπλούν από την κεντρική γραμμή. Αρχικά σημείωσε πως «αυτά που έκανε το υπουργείο Προστασίας του Πολίτη έπρεπε να τα είχαμε κάνει εμείς», συμπληρώνοντας πως η κυβέρνηση ΣΥΡΙΖΑ στον τομέα της ασφάλειας έπρεπε «να είχε κάνει πολλά περισσότερα». Παράλληλα πήρε αποστάσεις από τον χαρακτηρισμό του Αλέξη Τσίπρα της πορείας του Πολυτεχνείου ως «αντικυβερνητικής». «Δεν βλέπω κάτι αρνητικό, καλά έκανε και πήγε. Η πορεία δεν ήταν αντικυβερνητική, αλλά είχε σκοπό να τιμήσει τους αγωνιστές του Πολυτεχνείου».\nΓια σχέσεις Ελλάδας – ΗΠΑ\nΓια το θέμα της παρουσίας του στην πορεία του Πολυτεχνείου μίλησε και ο ίδιος ο Αλέξης Τσίπρας σε συνέντευξή του στον τηλεοπτικό σταθμό Open. Ο πρώην πρωθυπουργός επέμεινε στον χαρακτηρισμό της πορείας ως «αντικυβερνητικής» και μάλιστα με αυτόν τον τρόπο δικαιολόγησε το γεγονός πως ως πρωθυπουργός δεν είχε πάει. «Δεν θα σεβόμουν τον χαρακτήρα της πορείας αν πήγαινα», είπε χαρακτηριστικά. Οσον αφορά το έτερο θέμα για το οποίο έγινε πολύς λόγος, πως δεν έφτασε δηλαδή μέχρι την αμερικανική πρεσβεία, υπογράμμισε πως ο αντιαμερικανικός χαρακτήρας της πορείας είναι δεδομένος μέσα από τη συλλογική μνήμη, επεσήμανε ωστόσο πως ως πρωθυπουργός δούλεψε για την καλυτέρευση των σχέσεων Ελλάδας – ΗΠΑ και το πέτυχε. Στο θέμα της εγκληματικότητας υποστήριξε πως η κυβέρνηση λειτουργεί με επικοινωνιακούς όρους και το πρόβλημα στα Εξάρχεια δεν λύνεται με καταστολή. Πρόσθεσε δε πως η κυβέρνησή του πέτυχε τη μείωση της βαριάς εγκληματικότητας. Στο θέμα των αλλαγών του ποινικού κώδικα ο κ. Τσίπρας κατηγόρησε την κυβέρνηση πως «κρύβει πίσω από τις αλλαγές για τις μολότοφ» το μείζον που είναι «το deal με τους τραπεζίτες». Τέλος, όσον αφορά το εσωκομματικό τοπίο, ο κ. Τσίπρας σημείωσε πως το συνέδριο θα γίνει γύρω στο Πάσχα και η εκλογή προέδρου από τη βάση είναι κάτι που μπορεί να συζητηθεί για το μέλλον. «Τώρα εγώ θα εκλεγώ από το συνέδριο» είπε, προσθέτοντας πως «δεν θα είναι ισόβιος πρόεδρος του ΣΥΡΙΖΑ» αλλά «δυστυχώς, δεν βλέπει κλίμα διαδοχής» για όταν ο ίδιος αποχωρήσει από την ηγεσία.


Ανυπότακτος Μαθητής: Κάτω η «τράπεζα θεμάτων» και το «νέο Λύκειο»! Διαδήλωση την Τετάρτη στις 12:00 στα Προπύλαια Παντιέρα αντικαπιταλιστική ενημέρωση\nΠαντιέρα Επιλογές Κοινωνία Παιδεία Ανυπότακτος Μαθητής: Κάτω η «τράπεζα θεμάτων» και το «νέο Λύκειο»! Διαδήλωση την Τετάρτη στις 12:00 στα Προπύλαια  Ανυπότακτος Μαθητής: Κάτω η «τράπεζα θεμάτων» και το «νέο Λύκειο»! Διαδήλωση την Τετάρτη στις 12:00 στα Προπύλαια\nΣεπ 09, 2014g.mour.Επιλογές, Κοινωνία, Παιδεία0 Σε συγκέντρωση στα Προπύλαια και πορεία στη Βουλή καλεί αύριο Τετάρτη, 10 Σεπτέμβρη στις 12:00 ο «Ανυπότακτος Μαθητής», ενάντια στη «τράπεζα θεμάτων» και το «νέο Λύκειο».\nΣε σχετική ανακοίνωσή της η μαθητική συλλογικότητα αναφέρει: «Το εκπαιδευτικό σύστημα κάθε εποχής «μαθαίνει» τους μαθητές να ζουν με τις αξίες και τη συμπεριφορά που ταιριάζουν στο σύστημα.\nΔιαμορφώνεται έτσι ώστε να εξυπηρετεί τις ανάγκες μιας κοινωνίας που βασίζεται στο κέρδος και τον ανταγωνισμό. Να «παράγει» εργαζόμενους που ξέρουν μόνο τόσα και αυτά που χρειάζονται τα αφεντικά τους.\nΌλα αυτά για να μας υποτάξουν, να αποδεχόμαστε και να μην αμφισβητούμε την υπάρχουσα τάξη πραγμάτων. Αυτόν τον στόχο εξυπηρετεί και το «νέο λύκειο» στην εποχή των μνημονίων, της λιτότητας, της τεράστιας ανεργίας και φτώχειας, της έλλειψης δημοκρατίας και ελευθερίας.\nΣτο «νέο» σχολείο δεν θα έχουν όλοι οι μαθητές προοπτική.\nΈνα μικρό κομμάτι θα συνεχίζει στο Γενικό Λύκειο. Εκεί δεν θα αποκτά ουσιαστική γενική παιδεία. Πλέον ο μαθητής θα σπουδάζει σε ένα σχολείο που θα είναι κάτεργο συνεχών πανελλαδικών εξετάσεων, θα έχει λιγότερους και κακοπληρωμένους εκπαιδευτικούς και υπεράριθμα τμήματα και θα αναζητά χορηγούς για να καλύψει τα έξοδά του.\nΓι’ αυτό συγχωνεύουν σχολεία, μειώνουν τις δαπάνες για την παιδεία, κλείνουν τμήματα των ΕΠΑΛ και απολύουν καθηγητές. Όσοι καταφέρουν να μπουν στο πανεπιστήμιο, μέσα από εξοντωτικές τρίχρονες πανελλήνιες εξετάσεις, θα παίρνουν κι από εκεί ένα πτυχίο με πολύ αμφίβολη προοπτική, με την ανεργία των νέων να φτάνει στο 60%.\nΗ μεγάλη πλειοψηφία, όμως, ωθείται στην «τεχνική» εκπαίδευση, στα ΣΕΚ, τα ΙΕΚ και τη «μαθητεία» στις επιχειρήσεις. Μέσα από εκεί θα αποφοιτούν εργαζόμενοι βίδας, κατέχουν ένα ελάχιστο κομμάτι τεχνικής γνώσης, είναι αναλώσιμοι (η τεχνολογία εξελίσσεται και γρήγορα ξεπερνιέται η ειδίκευσή τους), δεν θα έχουν σταθερή εργασία και θα αμείβονται με ψίχουλα. Δεν θέλουν έναν τεχνίτη με πλατιά μόρφωση, εργασιακά προσόντα και ανοιχτούς ορίζοντες, θέλουν έναν τεχνίτη, που δεν θα έχει δικαιώματα και θα πιστεύει ότι για όλα αυτά φταίει ο ίδιος και όχι το σύστημα.\nΤι σχολείο θέλουμε\nΠρέπει να είναι ενιαίο 12χρονο δημόσιο και δωρεάν σχολείο για όλους.\nΝα είναι έξω από αυτό οι εταιρίες, οι εργοδότες, οι ιδιώτες και «μέσα» σε αυτό η γνώση, η δημιουργική σκέψη, το ελεύθερο πνεύμα, οι ανάγκες της κοινωνικής πλειοψηφίας.\nΝα συνδυάζει τη γνώση με την πράξη, έτσι που ο κάθε μαθητής να είναι ένας τεχνίτης-επιστήμονας.\nΝα διαπαιδαγωγούμαστε στις αξίες της πραγματικής, λαϊκής δημοκρατίας, της συνεργασίας μεταξύ των ανθρώπων, κόντρα στο φασισμό, και το ρατσισμό.\nΈνα τέτοιο σχολείο:\nΘα έχει επαρκή χρηματοδότηση, πολύ περισσότερους και καλά αμειβόμενους καθηγητές και τμήματα με 15-20 μαθητές.\nΘα παρέχει γνώση με κριτικό και απελευθερωτικό χαρακτήρα, μακριά από την παπαγαλία και τη γνώση κονσέρβα.\nΘα είναι κύτταρο ελευθερίας και ισότιμης πρόσβασης στη γνώση, χωρίς τη θηλιά των συνεχών εξετάσεων.\nΓια να μπορούμε όλοι να μορφωθούμε, να εργαστούμε και να ζήσουμε με αξιοπρέπεια πρέπει να αγωνιστούμε με κάθε τρόπο.\nΠριν αρχίσουν τα σχολεία στέλνουμε προειδοποιητική «βολή».\nΚατεβαίνουμε σε διαδήλωση στο κέντρο της Αθήνας την Τετάρτη 10/9 στα Προπύλαια (στάση μετρό πανεπιστήμιο) στις 12.00 με βασικά αιτήματα να καταργηθεί η τράπεζα θεμάτων και το νομοσχέδιο για το νέο λύκειο.\nΗ συνέχεια θα δοθεί με την έναρξη της σχολικής χρονιάς μέχρι την νίκη!\nΟΛΟΙ/ΟΛΕΣ ΣΤΗΝ ΠΟΡΕΙΑ 10/9 ΣΤΑ ΠΡΟΠΥΛΑΙΑ ΣΤΙΣ 12.00»\nΑστυνομοκρατία στα σχολεία – Επιτήρηση από ΔΙΑΣ όλο το 24ωρο\nΗ Αριστερή Παρέμβαση στη Στερεά Ελλάδα για την εκλογή Προεδρείου και Οικονομικής Επιτροπής στο Περιφερειακό Συμβούλιο\nΣχετικές δημοσιεύσεις:Πορεία Κούρδων και Τούρκων πολιτικών προσφύγων – Προπύλαια Τετάρτη 8/10 7μμΜαζική, μαχητική πορεία στα γραφεία της ΕΕ με καταστολή και χημικά (Βίντεο-φώτο)Η ΑΝΤΑΡΣΥA καλεί σε συγκέντρωση, στα Προπύλαια, στις 9.30μμ


Βρετανική συνήθεια - Sportcyclades.gr\nΤρίτη, 07 Ιουλίου 2015 21:17\nΟ αγώνας τού περασμένου σαββατοκύριακου ήταν ο πρώτος μέσα στη σεζόν, που είχε τόσο πολύ σασπένς. Μπορεί το φινάλε να ήταν μια από τα ίδια, ωστόσο το ενδιαφέρον παρέμεινε αμείωτο μέχρι το τέλος τού αγώνα. Ας τα πάρουμε όμως τα πράγματα από την αρχή.\nΗ Williams μπορούμε να πούμε, ότι ήταν η κερδισμένη της υπόθεσης, παρά το γεγονός ότι τα έχασε όλα μέσα σε λίγα λεπτά. Ο βρετανικός παράγοντας χ, που ακούει στο όνομα καιρός, έπαιξε και πάλι το ρόλο του πιάνοντας εξ απήνης τη βρετανική ομάδα, αποδεικνύοντας πόσο άπειρη είναι ακόμα στη διαχείριση δύσκολων καταστάσεων. Οι δύο Williams κατάφεραν να βρεθούν στη δεύτερη σειρά της εκκίνησης. Οι Μάσα και Μπότας πραγματοποίησαν εξαιρετική εκκίνηση προσπερνώντας τις δύο Mercedesπου βρίσκονταν μπροστά τους.\nΣτη συνέχεια με μία συντηρητική στρατηγική και χωρίς να προσπαθήσουν να αποκτήσουν διαφορά, απλά παρέμεναν πρωτοπόροι. Αυτό όμως, όπως φάνηκε δεν ήταν αρκετό, όχι μόνο για τη νίκη αλλά ούτε καν και για βάθρο. Ακόμα και στο πρώτο προγραμματισμένο πιτστόπ οι ανορθογραφίες καθόρισαν τα πράγματα. Ενδεικτικό είναι πως το πιτστοπ του Χάμιλτον ήταν ταχύτερο κατά 1.2 δευτερόλεπτα από αυτό τού Μάσα. Έπειτα, οι Williamsκατάφεραν να κρατήσουν πίσω τους το Ρόσμπεργκ, ενώ αποδείχθηκε κι αυτό πολύ καλό για να είναι αληθινό. Και κάπως έτσι μπαίνει στην εξίσωση και ο καιρός.\nΟι συστάσεις για το βρετανικό καιρό είναι περιττές. Μόλις λίγους γύρους πριν το τέλος ο ουρανός μαύρισε και η βροχή ξεκίνησε. Οι οδηγοί λοιπόν υποχρεώθηκαν να κάνουν ένα έκτακτο πιτστοπ χρησιμοποιώντας τα ενδιάμεσα ελαστικά της Pirelli. Οι Mercedesήταν από τις πρώτες, που μπήκαν για την αλλαγή των ελαστικών κρίνοντας έτσι υπέρ τους το αποτέλεσμα. Αντίθετα, οι Williamsκαθυστέρησαν χαρακτηριστικά στερώντας από τους εαυτούς τους ένα καλό φινάλε σε ένα πολύ καλό σαββατοκύριακο. Τελικά οι Μάσα και Μπότας τερμάτισαν στις θέσεις 4 και 5 πίσω και από το Φέτελ, με τη Ferrariνα εκμεταλλεύεται τη βροχή και να ακολουθεί παρόμοια στρατηγική με τη Mercedes. Ο Χάμιλτον κατέκτησε άλλη μία νίκη αυτή τη φορά μπροστά στους συμπατριώτες του ανοίγοντας την βαθμολογική ψαλίδα από το δεύτερο Ρόαμπεργκ στους 17 βαθμούς.\nΗ Williams μπορεί να ήταν φοβισμένη σε κάθε κρίσιμο σημείο του αγώνα, παρ’ όλα αυτά απέδειξε ότι έχει ανέβει επίπεδο, και διορθώνοντας αρκετά πράγματα σε στρατηγικά κυρίως θέματα θα μπορέσει να πρωταγωνιστήσει και πάλι. Πολύ θετική έκπληξη για πρώτη φορά φέτος προκάλεσε η εμφάνιση της ForceIndia και ιδιαίτερα του Νίκο Χούλκενμπεργκ.\nΕπόμενη στάση για το μαγικό κόσμο της formula 1 το Hungaroringτης Ουγγαρίας, στον τελευταίο αγώνα πριν τη διακοπή ενός μήνα για τις καλοκαιρινές διακοπές.\nΓια ερωτήσεις και σχόλια στο: alextata95 @ gmail.com\nΠερισσότερα σε αυτή την κατηγορία: « Ο Βασιλιάς της βροχής χάθηκε στο χιόνι Μπέρνι Έκλεστοουν: το μεγάλο αφεντικό της Formula 1 »


Οι Αμερικάνοι πούλησαν τον ηρωικό Κουρδικό λαό; | ΒΑΘΥ ΚΟΚΚΙΝΟ\nHome » Κόσμος , Featured » Οι Αμερικάνοι πούλησαν τον ηρωικό Κουρδικό λαό;\nΟι Αμερικάνοι πούλησαν τον ηρωικό Κουρδικό λαό;\nΑπό ΒΑΘΥ ΚΟΚΚΙΝΟ , Τετάρτη, 24 Αυγούστου 2016 | 1:58 μ.μ.\nΣτην πολιτική και τον πόλεμο τα λάθη πληρώνονται πανάκριβα. Τις προηγούμενες μέρες υπήρξε μια σύγκρουση μεταξύ "συμμάχων", ή καλύτερα "μη εχθρών" για τον έλεγχο της πόλης Hasakah στη Βόρεια Συρία.\nΗ πόλη ήταν στο κέντρο της περιοχής του Κουρδιστάν αλλά κατοικείται και από Άραβες. Οι στρατιώτες - κυρίως πολιτοφύλακες του Προέδρου της Συρίας Άσαντ έλεγχαν το 30% περίπου. Στο παρελθόν είχαν σημειωθεί μικρές εντάσεις μεταξύ Κούρδων και Σύριων.\nΤο να βρούμε ποιός άρχισε τη σύγκρουση είναι δύσκολο, αφού η αλήθεια είναι το πρώτο θύμα στον πόλεμο. Οι Κούρδοι κατηγορούν τους Σύριους, ενώ υπάρχουν κάποιοι που μιλούσαν για "προβοκάτσια και αμερικάνικο δάκτυλο".\nΑν είναι έτσι, οι Αμερικάνοι πούλησαν τον ηρωικό Κουρδικό λαό. Κι αυτό γιατί με τις σφοδρότατες μάχες που έγιναν οι Κούρδοι συγκέντρωσαν μεγάλες δυνάμεις στο κέντρο της περιοχής τους αντί να τις διαθέσουν για να ενώσουν το Κουρδιστάν απελευθερώνοντας εδάφη από τους ισλαμοφασίστες του ISIS. Τελικά οι έμπειροι και σκληροτράχηλοι Κούρδοι πήραν την πόλη, την οποία άλλωστε ήταν αδύνατο να κρατήσουν οι επίσης γενναίοι μαχητές του Άσαντ.\nΟι άνθρωποι που έχασαν τη ζωή τους ή τραυματίστηκαν και από τις δυο πλευρές θα μπορούσαν να απελευθερώσουν μια ακόμα μεγαλύτερη περιοχή από τους μισθοφόρους σαδιστές των ΗΠΑ.\nΟι ΗΠΑ! Πάλι αυτοί. Δεν δέχονται ότι έχασαν. Έδωσαν μια φέτα ψωμί στους Κούρδους και τους άρπαξαν το φιλέτο. Θα πω αμέσως τι εννοώ.\nΠρώτα απ' όλα να ξεκαθαρίσω ότι θέλω όσο τίποτε άλλο να απελευθερωθεί ο Κουρδικός λαός που έχει περάσει τόσα δεινά. Η λέξη Κούρδος συμπίπτει με τη περσική λέξη Κιούρτ που σημαίνει "ήρωας" - "πολεμιστής". Αξίζουν την Ελευθερία. Ελπίζω να κάνουν πράξη και την κοινωνία Ισότητας και Αλληλεγγύης που ευαγγελίζονται.\nΑκριβώς επειδή τους αγαπώ, θα τους θυμίσω πράγματα που ξέρουν καλά. Ο σοφός Σουν Τζου στην τέχνη του πολέμου λέει ότι "Θα νικήσει αυτός που ξέρει πότε να πολεμήσει και πότε να μην πολεμήσει". Και ποιούς, να προσθέσω. Ο Άσαντ υποστηρίζεται από τη Ρωσία. Οι Ρώσοι δεν δέχονταν καμία Τουρκική απόπειρα εισβολής. Μέχρι που έγινε η σύγκρουση στην πόλη Hasakah.\nΣε μια χρονική στιγμή που οι ειδικές δυνάμεις "Τίγρεις" του Συριακού στρατού κατέλαβαν έναν στρατηγικής σημασίας λόφο στο Χαλέπι απειλώντας με νέα, μεγαλύτερη περικύκλωση όλο σχεδόν το στρατό της αντιπολίτευσης, δηλαδή του "άλλου ISIS" που υποστηρίζεται από το ΝΑΤΟ. Σε μια στιγμή που αναμένονται διπλωματικές εξελίξεις. Σε μια κρίσιμη στιγμή, που ο Συριακός στρατός φαίνεται να διασπά τις άμυνες των τρομοκρατών σχεδόν παντού. Ήταν ανάγκη να γίνει αυτή η ανούσια ανθρωποσφαγή;\nΟι Αμερικάνοι είναι σαν τον ISIS, ΑΝΑΞΙΟΠΙΣΤΟΙ. Πουλάν και αγοράζουν τους λαούς (είναι μανούλες στην αγοραπωλησία) στη στιγμή. Ο μόνος αξιόπιστος σύμμαχος για τους Κούρδους είναι ο Άσαντ! Για να δούμε λοιπόν τι έγινε.\nΟι στρατιώτες μακριά από τα σύνορα με την Τουρκία, οι Ρώσοι λίαν ενοχλημένοι και οι τζιχαντιστές παίζουν το γνωστό παιχνίδι της κατάληψης πόλεων της αντιπολίτευσης, του alter ego τους δηλαδή. Ότι πρέπει για να βρουν αφορμή οι Τούρκοι να εξάγουν τα εσωτερικά τους προβλήματα. "Μονάδες των τουρκικών ειδικών δυνάμεων υποστηριζόμενα από μαχητικά αεροσκάφη των ΗΠΑ εξαπέλυσαν σήμερα επιχείρηση στη βόρεια Συρία για την εκδίωξη των μαχητών του Ισλαμικού Κράτους από τη μεθόριο με τη Συρία". Σε περιοχές άμεσου ενδιαφέροντος των Κούρδων. "Θα διώξουμε εμείς τους ισλαμιστές που εξοπλίζουμε, αλληλοσκοτωθείτε Κούρδοι με τον Άσαντ".\nΠαραδέχομαι ένα πράγμα: ότι οι Τούρκοι ξέρουν να εκμεταλλεύονται τα λάθη των άλλων. 'Έγινε βέβαια εκεχειρία, αλλά έγινε και ζημιά. Οι Κούρδοι πάντως είναι αποφασισμένοι, ούτε αυτοί δέχονται τετελεσμένα και το απέδειξαν πολλές φορές σ' αυτόν τον πόλεμο...\n24 Αυγούστου 2016 - 2:45 μ.μ.\nΤΟ ΠΑΝΤΑ ΒΡΟΜΙΚΟ ΠΑΙΧΝΙΔΙ ΤΩΝ ΑΜΕΡΙΚΑΝΩΝ.\nΓΙΑΥΤΟ ΕΣΠΕΥΣΕ ΣΗΜΕΡΑ Ο ΜΠΑΙΤΕΝ ΣΤΗΝ ΤΟΥΡΚΙΑ.\nΤΕΛΙΚΑ ΑΝ ΚΑΙ ΠΟΝΑΩ ΠΟΛΥ ΤΟΝ ΤΟΥΡΚΙΚΟ ΛΑΟ..\nΠΙΣΤΕΥΩ ΟΤΙ ΘΑ ΘΥΣΙΑΣΤΗ ΣΤΟΝ ΒΩΜΟ ΤΗΣ ΣΚΟΠΙΜΟΤΗΤΑΣ\nΤΩΝ ΜΕΓΑΛΩΝ. !!\nΑναμενομενο Δεν παει καιρος που ενα τετοιο ενδεχομενο τοχα γραψει οτι θα\nσυνεβαινε μεταξυ κουρδων και αμερικανων Κριτικαροντας τοτε τη συμμαχια που\nειχαν συνυπογραψει Ειχα προβλεψει οτι οταν οι αμερικανοι θα κανουν τη δου\nλεια τους θα τους πουλησουν τους Κουρδους Αυτο ακριβως συνεβη τωρα Αυτη η αρνητικη εμπειρια ας τους γινει μαθημα για τις μελλοντικες συμμαχιες που θα κληθουν να συναψουν\n24 Αυγούστου 2016 - 10:37 μ.μ.\nΜην ανησυχείτε, ο κουρδικός ΛΑΟΣ είναι πολλά χρόνια τώρα πουλημένος από την ίδια την αστική του τάξη. Οι αμερικανοί, τούρκοι ρώσσοι κλπ. κεφαλαιοκράτες τη δουλειά τους κάνουν, να σκυλοτρώγουνται. Αλλά μην περιμένετε να βγάλει κόρακας κοράκου μάτι. Και στους κόρακες περιλαμβάνεται και η κουρδική αστική τάξη.\nΑν οι λαοί δεν κάνουν τα κουμάντα τους, θα πληρώνουν πολύ σκληρά τους τυχοδιωκτισμούς των κεφαλαιοκρατών τους, και τον επιθανάτιο ρόγχο του ίδιου του Καπιταλισμού, που μπορεί να μας παρασύρει όλους στον διάολο.\nΚαμιά αστική τάξη, πουθενά στον κόσμο, δεν μπορεί αυτή τη στιγμή να παίξει τον παραμικρό θετικό ρόλο.\nΖούμε πια στον 21ον αιώνα....


ΤΡίΤΟ ΚΑΖάΝΙ ΑΡΙΣΤΕΡά: Ουδέν προσωρινότερο του Μονίμου\nΟυδέν προσωρινότερο του Μονίμου\nΠριν από χρόνια, είχαμε χρειαστεί βοήθεια στο γραφείο. Βασικά, όχι ακριβώς στο γραφείο, μάλλον στο ντόκο ήταν η πολλή δουλειά: καθαρίσματα, μαστορέματα, κτλ. Ο σύζυγας έβαλε αγγελίες, διαφημίσεις, το διέδωσε σε γνωστούς και αγνώστους, αλλά όσο πλησίαζε η καλοκαιρινή σεζόν τόσο πιο προφανές γινόταν ότι κανείς δεν ενδιαφέρονταν. Αναγκαστήκαμε να επιστρατεύσουμε αδέρφια, φίλους και τυχαίους περαστικούς για να γίνει η δουλειά μας. Εκείνο το καλοκαίρι ήταν πολύ ενδιαφέρον και μάθαμε πολλά.\nΌταν με το καλό χειμώνιασε, σκεφτήκαμε να προσλάβουμε κάποιον για το γραφείο, σαν γραμματέα δηλαδή. Οι αιτήσεις και τα βιογραφικά έπεσαν βροχή. Ο κάθε πικραμένος και της κάθε καρυδιάς καρύδι, ήρθε με την ελπίδα να πιάσει θέση στην καρέκλα. Ακόμα και άνθρωποι που δυσκολεύονταν να διαβάσουν, ακόμα και κοπέλες που η μόνη τους εργασιακή εμπειρία ήταν κονσομασιόν σε τυροπιτάδικο, ένας μαλλιάς με σκουλαρίκι που μάλλον ήταν φτιαγμένος όταν του πήρε συνέντευξη ο δον σύζυξ, όλοι αυτοί θεωρούσαν δουλειά το γραφείο και όχι τον ντόκο.\nΟι αποδοχές των δύο θέσεων ήταν μέσες άκρες ίδιες, με τη διαφορά ότι στο ντόκο, επειδή απρόοπτα τυχαίνουν όλη την ώρα, θα ελάμβαναν και τα παραπανίσια τους.\nΤώρα, μαθαίνω ότι κάποιοι συμβασιούχοι διεκδικούν τη μονιμοποίησή τους.\nΗ υποβόσκουσα νοοτροπία είναι κοινή θαρρώ.\nΗ τραγωδία του αυτονόητου είναι ότι αφορά πάντα τους άλλους.\nΕτικέτες γιουτιουμπ, επικαιροτησ, ιστοριεσ ανθρωπων\nαθεόφοβος 29 Οκτωβρίου 2010 - 10:29 π.μ.\nΟ θειός του πατέρα μου ήταν βουλευτής και πήγε κάποιος να του ζητήσει να βρεί δουλειά στο γιό του.\nΌταν του είπε ότι θέλουν εργάτες σε ένα δρόμο που φτιαχνότανε του απάντησε με αποστροφή:\nΕ, όχι και εργάτης, θέση επιστάτη δεν έχει; :))\nΧΡΙΣΤΟΣ ΒΑΡΔΑΚΑΣ 29 Οκτωβρίου 2010 - 1:03 μ.μ.\nΩς εργάτης μπορούσε να βρει και μόνος του!\nΤο ζήτημα ήταν να διοριστεί κάπου και να μην εργάζεται δεδομένου ότι την αντιπαροχή θα την έδινε με την ψήφο του!micru\nathinovio 29 Οκτωβρίου 2010 - 1:21 μ.μ.\nΕκεί κολλάει το "μαζί τα φάγαμε", υποθέτω.\nΚατά μάνα , κατά κύρη...\nvassper 29 Οκτωβρίου 2010 - 1:52 μ.μ.\nτο θέμα antinovio ειναι πώς θα απαλλαγούμε απο αυτή την νοοτροπία? Ας κάνουμε αρχή απο τους εαυτούς μας, μαθαίνοντας στα παιδιά μας τις αρχές της ισονομίας και της ισοπολιτείας και ας καυτηριάζουμε όταν μπορούμε αυτά τα φαινόμενα χωρίς να φοβόμαστε για τούς χαρακτηρισμούς που θα μας κολλήσουν.\nLocus Publicus 29 Οκτωβρίου 2010 - 5:35 μ.μ.\nEίμαστε το μόνο κράτος στον κόσμο όπου οι εργαζομενοι κάνουν απεργία για να διοριστούν μόνιμα σε μια δουλειά που δεν τους έχει πληρώσει για 22 μήνες!!\nΝα δοκιμάσετε το ίδιο μοντέλο Αθηνά μου. Να προσλάβετε κόσμο, να τους αφήσετε απλήρωτους, και μετα εκείνοι θα σκοτωθούν πως θα παραμείνουν στη δουλειά τους.\nathinovio 29 Οκτωβρίου 2010 - 6:47 μ.μ.\nμόνο δια της βίας, όπου βία δεν εννοώ ούτε την επανάσταση ούτε την καταστολή αλλά με το ζόρι. Ο ζώρζ που έχει και τη συμπαράσταση από όλα τα φιλαράκια του, μπορεί να το κάνει. Η διαπαιδαγώγηση παίρνει πολύ καιρό.\nΔεν θέλω να το σκέφτομαι! Πιστεύω ότι οι μέρες αυτές έφυγαν ανεπιστρεπτί και πως όποιος και αν βρεθεί στην κυβέρνηση απλά δεν θα έχει κανένα περιθώριο να επιτρέψει το κατρακύλισμα πίσω στα παλιά. Θα ήθελα οι ηγέτες να αποτελούν παραδείγματα, θα ήθελα να μην προέρχεται από την υψηλή εξουσία η βρωμιά.\nΤεταρτο Κουταβι 31 Οκτωβρίου 2010 - 1:39 μ.μ.\nΤεταρτο Κουταβι 31 Οκτωβρίου 2010 - 1:41 μ.μ.\nAthinovio, δεν ειπες ποσος ηταν ο μισθος, καθως και ποσες ωρες δουλεια και τι ειδους δουλεια ηταν αυτη στο ντοκο.\nΔε σε κατηγορω, γιατι οσα μπορουσες να δωσεις, τοσα ειχες.\nΑλλα διαφωνω μαζι σου αν πιστευεις οτι 600 η 500 Ευρω για να απασχολεις εναν ενηλικα ειναι υπεραρκετα.\nΕπισης διαφωνω μαζι σου αν σκεφτεσαι πως αν ειχες τη δυνατοτητα να δωσεις 1.500 Ευρω οτι\nα) Δε θα πλακωναν και παλι απειροι, ανεξαρτητως εποχης, και λιγοτερο τελειωμενοι η απελπισμενοι\nβ) Δε θα πρεπε να τα δωσεις, ακομα κι αν μπορουσες, γιατι ειναι υπερβολικα πολλα\nΓια να γλιτωσουμε λεφτα, αντι να προσλαβουμε για υπαλληλους 300 Πακιστανους με μισθο υπανθρωπο, θα μπορουσαμε καλλιστα να προσλαβουμε 300 υπαλληλους Ελληνες, με αξιοπρεπη μισθο, και 10 υψηλοθεσιτες Πακιστανους (τοσο στο δημοσιο οσο και στον ιδιωτικο τομεα, που οτι κι αν λετε, ειναι εξισου διεφθαρμενος). Μπορει κι ολας ετσι να καναμε και μεγαλυτερη οικονομια.\nΤο γεγονος πως αν διαβαζε ο Παπανδρεου η ο Καρατζαφερης αυτα που λες θα σου λεγε "Μπραβο κοριτσι μου! Πες τα!", ισως θα επρεπε να σε ανησυχησει.\nΤεταρτο Κουταβι 31 Οκτωβρίου 2010 - 1:49 μ.μ.\nΥΓ. Αν προτιμας, μπορεις να πας στην Κινα, οπου δεν υπαρχει συνδικαλισμος, και οντως δουλευουν πιο αποτελεσματικα. Επισης, δουλευουν απο τα 10 τους σε εργοστασια, 18 ωρες τη μερα, παρουσιαζοντας καρκινους και μυρια αλλα προβληματα υγειας απο ανθυγιεινη δουλεια, για αποζημιωση ουτε λογος. Η μπορεις αντι να πας στην Κινα, να περιμενεις να γινει εδω Κινα, με χαρα κι ολας.\nΑλλα μην ξεχνας πως αν ησουν στην Κινα κατι αντιστοιχο αυτου που εισαι εδω, δε θα σουν ιδιοκτητρια ουρανοξυστη. Θα δουλευες 20 ωρες τη μερα ραφτρα, ο αντρας σου πιθανοτατα θα ηταν στα καραβια, και τα παιδια που δουλευουν απο τα 10 τους σε εργοστασια ολημερις, παθαινοντας σκωλιωση, πνευμονιες, φλεβιτιδες και χειροτερα που δε θελω καν να αναφερω,θα ηταν τα δικα σου παιδια.\nathinovio 31 Οκτωβρίου 2010 - 2:38 μ.μ.\nΤι λές τώρα?\nΕίναι αυτό δίλημμα?\nΉ το ένα ή το άλλο?\nΞεχνάς ότι υπάρχουν και ευνομούμενες χώρες, όπως οι βορειοευρωπαϊκές, όπου τα πράγματα λειτουργούν και ανθρώπινα και δίκαια και αποτελεσματικά. Όπου οι άνθρωποι έχουν κοινωνική συνείδηση και συνοχή, όπου δουλεύουν ΚΑΛΑ από δική τους πρωτοβουλία, χωρίς να διαφθαρούν από το ύψος των αμοιβών τους.\nΤεταρτο Κουταβι 31 Οκτωβρίου 2010 - 3:37 μ.μ.\nΤο πνευμα της αναρτησης σου (αλλα και της εποχης, και της κυβερνησης- που εν μερει υποστηριζεις τις κινησεις της) δεν ηταν τετοιο.\nΕχω κουραστει να ακουω απο παντου (εξωτερικο και εσωτερικο) "τεμπεληδες Ελληνες", "μονο το χειμωνα ψαχνετε για δουλεια και το καλοκαιρι αραζετε" κτλ\nΚαι την ιδια στιγμη να βλεπω ανθρωπους να δουλευουν 12ωρα ανασφαλιστοι για 500 και 600 Ευρω, και ενιοτε να μενουν απληρωτοι, ακομα και σε περιπτωσεις που η επιχειρηση τους παρουσιαζει κερδη.\nΚαι για να απαντησω και σε προηγουμενο σχολιο σου, δε τα φαγαμε μαζι.\nΤα εφαγε ενα 30% , το οποιο οχι μονο κυβερνα τη χωρα αλλα και τη χαρακτηριζει. Και ενα υπολοιπο σιωπηλο 70% δουλευουν σα μαλακες, πληρωνονται σα μαλακες και πληρωνουν σα μαλακες.\nΤο "η το ενα ακρο η το αλλο", δε το φερνω εγω ως διλημμα. Το φερνει η κυβερνηση (και το παρεακι της), η οποια αφου εφαγε τον περιδρομο με το ενα ακρο, τωρα θα μας παει στο αλλο ακρο για να συνεχισει να τρωει τον περιδρομο. Και την υποστηριζεις εσυ και καποιοι σχολιαστες σου, με το επιχειρημα "τετοιοι ειμαστε, αυτα μας αξιζουν".\nΤο "παραπονο" και η ειρωνεια σου επι των συμπολιτων σου, επειδη δεν ηρθαν καλοκαιριατικο να δουλεψουν σα ζωα για μια χουφτα Ευρω, ειναι ακυρο και απαραδεκτο.\nkikop80 2 Νοεμβρίου 2010 - 9:21 μ.μ.\nΌλα τα αφεντικά ίδια είστεεεε!!!\nΗ θεσούλα αυτή υπάρχει ακόμα???\nΝα κάνω αίτηση???\nathinovio 3 Νοεμβρίου 2010 - 9:15 π.μ.\nΤο καλοκαιράκι γύρω στο Μάη, φίλε μου, που ξεκινάει η σεζόν σε περιμένω να τρίψουμε σεντίνες, να σκαρφαλώσουμε στα κατάρτια και να εγχειρίζουμε εξωλέμβιες!\nkikop80 3 Νοεμβρίου 2010 - 12:56 μ.μ.\nΚαμιά θέση διευθυντού δεν υπάρχει???\nΣαν τον αδερφό του Κωνσταντίνου τον Κίμωνα, τον νομάρχη!!!!\nathinovio 3 Νοεμβρίου 2010 - 2:47 μ.μ.\nΜπας κι είσαι κι εσύ υποψήφιος?\nkikop80 3 Νοεμβρίου 2010 - 2:51 μ.μ.\nΌχι δα και υποψήφιος βρε!\nΔεν συμμετέχω με τίποτα σ' αυτό το παραμύθι που λέγεται εκλογές!\nΑποχή εδώ και πολλά χρόνια, καλό μου Αθηνόβιο!


Ο αστροναύτης της ESA Paolo Nespoli στο Ίδρυμα Ευγενίδου (21/3) | InfoKids\nReturn to Content Αρχική › InfoTeens › Νέα › Ο αστροναύτης της ESA Paolo Nespoli στο Ίδρυμα Ευγενίδου (21/3) Ο αστροναύτης της ESA Paolo Nespoli στο Ίδρυμα Ευγενίδου (21/3) Το ελληνικό κοινό θα έχει την μοναδική ευκαιρία να συναντήσει στο Αμφιθέατρο του Ιδρύματος Ευγενίδου τον Ιταλό Αστροναύτη της ESA Paolo Nespoli, την 21 Μαρτίου στις 18.30 το απόγευμα. Ο Paolo Nespoli θα μιλήσει για τις πιο σημαντικές στιγμές του ως αρχιμηχανικός της αποστολής MagISStra και θα μοιραστεί τις εμπειρίες του από την εξάμηνη παραμονή του στον Διεθνή Διαστημικό Σταθμό. Ο Ιταλός παρέμεινε συνολικά 159 ημέρες στο διάστημα μαζί με άλλα πέντε μέλη του πληρώματος. Όπως παλαιότερες αποστολές, η αποστολή MagISStra συμπεριλάμβανε ένα μεγάλο εύρος δραστηριοτήτων. Το πλήρωμα του Διαστημικού Σταθμού αφιέρωσε χρόνο στην ολοκλήρωση απαραίτητων εργασιών συντήρησης και στην υποδοχή Ευρωπαϊκών, Ιαπωνικών και Ρωσικών διαστημικών φορτηγών, που μετέφεραν τεχνολογικό εξοπλισμό και εφόδια. Επιπλέον, το πλήρωμα της αποστολής MagISStra δέχθηκε την επίσκεψη δύο διαστημικών λεωφορείων και συνέβαλε στην επιτυχία των αποστολών τους.\nΗ συγκεκριμένη αποστολή έγινε ιδιαίτερα γνωστή στο ευρύ κοινό χάρη στα μέσα κοινωνικής δικτύωσης. Ο Πάολο Νέσπολι όποτε είχε ελεύθερο χρόνο, ακόμα και αν διέθετε μονάχα πέντε λεπτά, άδραττε την ευκαιρία να φωτογραφίσει διαφορετικές γωνιές του γαλάζιου πλανήτη μας και δημοσιοποιούσε αυτές τις φωτογραφίες στο διαδίκτυο. Παρά την ταχύτητα με την οποία κινείται ο Διαστημικός Σταθμός, πολλές φορές κατάφερνε να φωτογραφίσει την Ευρώπη και ειδικά την Ελλάδα. Τις φωτογραφίες αυτές επέλεξε να παρουσιάσει η ΕSA ανάμεσα σε άλλες, την ίδια ημέρα, στην έκθεση φωτογραφίας με τίτλο: «Ένα ταξίδι στο Διάστημα, μέσα από τις εικόνες του Ευρωπαϊκού Οργανισμού Διαστήματος (ESA)». Τα εγκαίνια της έκθεσης φωτογραφίας θα πραγματοποιηθούν την ίδια ημέρα (21 Μαρτίου) στο Ίδρυμα Ευγενίδου αμέσως μετά την ομιλία του Paolo Nespoli.\nΔιάρκεια Έκθεσης: 21 Μαρτίου – 12 Απρίλιου 2012. Ώρες λειτουργίας: καθημερινά 11.00 – 20.30 (εξαιρούνται οι επίσημες αργίες).\nαστροναύτηςΊδρυμα Ευγενίδου Κωνσταντίνα Ντουντούμη Τετάρτη, 14 Μάρτιος, 2012 στην κατηγορία\n«Νεύτων: Η Δύναμη του Θεού»: Το νέο ντοκιμαντέρ του Ιδρύματος Ευγενίδου για τη ζωή και το έργο του Νεύτωνα Το καλοκαίρι αρχίζει και επισήμως σήμερα τα ξημερώματα! Τα παιδιά ετοιμάζονται για το Εργαστήριο Τεχνολογίας UTech Lab του Ιδρύματος Ευγενίδου (από 16/6) Τα παιδιά ανακαλύπτουν τα «Μυστικά του Αθέατου Κόσμου» στο Νέο Ψηφιακό Πλανητάριο (από 11/4) Το παιδί σας έχει προβλήματα όρασης; Δείτε μήπως είναι δικαιούχος των υποτροφιών «Lighthouse Visions» Ελάτε να ταξιδέψουμε στα βάθη του σύμπαντος στο Ίδρυμα Ευγενίδου (από 12/3) ← Προηγούμενο ΆρθροΔείτε το νέο βίντεο κλιπ του Πάνου Μουζουράκη Επόμενο Άρθρο →Made in Britain - Making in Greece στο Μουσείο Μπενάκη Χρησιμοποιήστε τον


Πολλά προβλήματα για Δέλλα | SDNA\nΠολλά προβλήματα για Δέλλα\nΟ προπονητής της ΑΕΚ αποφάσισε να ανακοινώσει την αποστολή για το ματς με την Κέρκυρα την τελευταία στιγμή, περιμένοντας τους τραυματίες.\nΜε πολλά αγωνιστικά προβλήματα διεξήχθη η πρώτη προπόνηση της ΑΕΚ εν όψει του αγώνα της Τετάρτης με την Κέρκυρα, για το Κύπελλο. Ο Αμπλαγέ Φαγέ υπέστη κατά τη διάρκεια του προγράμματος κάκωση αριστερού προσαγωγού και όλα δείχνουν ότι τέθηκε νοκ άουτ.\nΕπίσης, ο Γιάννης Ανέστης έχει υποστεί αιμάτωμα στον τετρακέφαλο και ο Βασίλης Ρόβας κάκωση στον αριστερό προσαγωγό. Αμφότεροι «κληρονόμησαν» τα συγκεκριμένα προβλήματα από χτυπήματα που δέχθηκαν στο παιχνίδι με τον Άλιμο και έκαναν πρόγραμμα αποθεραπείας. Στο ιατρικό δελτίο ήταν και οι Μιγκέλ Κορδέρο, Δημήτρης Κολοβέτσιος, οι οποίοι ακολούθησαν πρόγραμμα αποκατάστασης.\nΜε αυτά τα δεδομένα, ο Τραϊανός Δέλλας αποφάσισε να μην ανακοινώσει σήμερα την αποστολή για το παιχνίδι με την Κέρκυρα (όπως συνηθίζει), αλλά να περιμένει την αυριανή μέρα, ώστε να διαπιστώσει την κατάσταση των τραυματιών. Η προπόνηση της Τρίτης είναι προγραμματισμένη για τις 10.00.\nΕπίθεση σε ΚΕΔ και ΑΕΚ η Παναχαϊκή


Ένα Πάσχα, όπως αυτό του 2019, θα περάσουν οι μαθητές φέτος. Τα παιδιά που δεν πραγματοποιήσαν μαθήματα μέσω τηλεκπαίδευσης το 2022 περιμένουν πως και πως να κλείσουν τα σχολεία.\nΌλα για να ξεκουραστούν και να κάνουν Πάσχα στο χωριό, το οποίο στερήθηκαν τα δύο προηγούμενα χρόνια, και άλλα για να αφοσιωθούν στο διάβασμα λίγο πριν από τις Πανελλήνιες.\nΦέτος, η Κυριακή του Πάσχα θα γιορταστεί στις 24 Απριλίου 2022 για τους Ορθόδοξους. Έτσι τα σχολεία θα κλείσουν την Παρασκευή πριν την Μεγάλη Εβδομάδα, στις 15 Απριλίου και θα ανοίξουν ξανά μετά τις γιορτές, στις 2 Μαΐου 2022.\nΤο επόμενο χρονικό διάστημα θα ανακοινωθούν οι ημερομηνίες λήξης των μαθημάτων από το Υπουργείο Παιδείας για το καλοκαίρι. Υπενθυμίζεται ότι το σχολικό έτος 2018 / 2019 τα μαθήματα στα Γυμνάσια έληξαν την Τετάρτη 29 Μαΐου 2019. Αντίθετα το 2021 το τελευταίο κουδούνι για μάθημα ήχησε στις 11 Ιουνίου για τα Γυμνάσια και τα Λύκεια. Τα δημοτικά σχολεία έκλεισαν στις 25 Ιουνίου.\nΟι αργίες που μας απομένουν για το 2022\n15 Αυγούστου – Δευτέρα: Κοίμηση της Θεοτόκου28 Οκτωβρίου – Παρασκευή: Επέτειος του Όχι


Από τα Σεπτεμβριανά του 1955 στον Νεο-Οθωμανισμό του 2010 | Αντίβαρο\nΥποβλήθηκε από antibaro την Κυρ, 05/09/2010 - 16:03.\nΤην τακτική της εθνοκάθαρσης,\nΥποβλήθηκε από Επισκέπτης (χωρίς επαλήθευση) στις Κυρ, 05/09/2010 - 19:44.\nΤην τακτική της εθνοκάθαρσης, βιώνει σήμερα ο ελληνισμός της Β. Ηπείρου. Ουδείς ενδιαφέρεται εκ των κυβερνώντων. Αλλά μήπως ενδιαφερόμαστε κι εμείς, σαν λαός;\n"Ὡς Χριστιανοί Ὀρθόδοξοι καί\nΥποβλήθηκε από imago (χωρίς επαλήθευση) στις Δευ, 06/09/2010 - 10:04.\n"Ὡς Χριστιανοί Ὀρθόδοξοι καί δημοκρατικοί πολίτες δέν ἔχουμε μίσος ἤ ἐχθρότητα πρός τόν απλό Τοῦρκο πολίτη."\nΗ πρώτη είναι η εκτίμηση, ότι για όλα αυτά τα οποία συμβαίνουνε δεν φταίει ο "απλός τουρκικός λαός" αλλά η πολιτική του ηγεσία. Όμως η πολιτική η οποία ακολουθείτε, αποτελεί στην ουσία ιστορική συνέχεια από την εποχή των πρώτων (βίαιων πάντα) εξισλαμισμών στην Μικρά Ασία, είναι λοιπόν άμεσα συνδεδεμένη με την νοοτροπία του τουρκικού λαού, ο οποίος από την στιγμή την οποία δεν είναι σε θέση να δημιουργήσει πολιτισμό και οικονομία, είναι καταδικασμένος να αρπάζει και να σκοτώνει προς επιβίωση.\nΗ δεύτερη είναι η αντίληψη την οποία έχουμε για την εξωτερική πολιτική, η οποία κατ' εμάς οφείλει να ασκείται στην βάση ηθικών κριτηρίων (Ορθοδοξία, Δημοκρατία κ.ο.κ.) και όχι εθνικών συμφερόντων. Φθάνουμε δε πολλάκις στο κωμικοτραγικό σημείο να υποτάσσουμε την εθνική μας κυριαρχία, σε έναν ιδεώδη στόχο διαφύλαξης της ειρήνης και ασφάλειας στην περιοχή, στόχος ο οποίος μπορεί ωστόσο να επιτευχθεί μόνο από αυτόν, ο οποίος έχει αρχικά καί την ισχύ αλλά καί την βούληση να τον αντιστρατευθεί. Κάτι παρόμοιο συμβαίνει και με το κυπριακό. Πολλές κυβερνήσεις σχηματίζονται και πέφτουνε ανάλογα με την πολιτική την οποία προτείνουνε για την επίλυσή του. Το κυπριακό όμως δεν είναι ηθικό ζήτημα, ούτε κατά βάση πολιτικό. Είναι πρόβλημα εισβολής και κατοχής και μπορεί στην ουσία να επιλυθεί αποκλειστικά και μόνο από αυτόν ο οποίος εισέβαλλε και (εξακολουθεί) να κατέχει!\nΤα τραγικά γεγονότα του\nΥποβλήθηκε από Νεκτάριος Κατσιλιώτης (χωρίς επαλήθευση) στις Δευ, 06/09/2010 - 11:41.\nΤα τραγικά γεγονότα του Σεπτεμβρίου του 1955 είναι το κλειδί για να καταλάβουμε ότι ο Τούρκος\nδεν γίνεται και ότι πάντα θα χρησιμοποιεί την υποστήριξη της Αλβανίας και των Σκοπίων για να\nπετύχει την αυτονόμηση της Δυτ.Θράκης και την διχοτόμηση του Αιγαίου.\nΕμείς πρέπει να καλλιεργούμε μέσω της εκπαίδευσης την αληθινή ιστορία στα παιδιά μας,να\nοργανώσουμε αξιοκρατικά και ανταγωνιστικά την οικονομία μας και τον πολιτισμό μας ώστε να\nβελτιώσουμε την απόδοση του ορθόδοξου τόξου και να φτιάξουμε ισχυρές ένοπλες δυνάμεις για να\nκαταλάβουν οι Τούρκοι ότι η διεκδίκηση ελληνικών εδαφών είναι αδύνατη.\nΤο τότε κεμαλικό κράτος\nΥποβλήθηκε από Antonis L. (χωρίς επαλήθευση) στις Δευ, 06/09/2010 - 14:27.\nΤο τότε κεμαλικό κράτος σήμερα μεταλλάχθηκε σε ισλαμικό με προς τα μέσα και προς τα έξω απατηλά ανθρωπιστική πρόσοψή. Η στρατηγική του νεο-οθωμανισμού αποτελεί προέκταση αλλά και ολοκλήρωση του κεμαλισμού. Στοχεύει στην ανάδειξη της Τουρκίας σε περιφερειακή υπερδύναμη. Χρησιμοποιεί την τακτική της οικονομικής και πολιτισμικής διείσδυσης στις γειτονικές της χώρες, και για αυτό ακριβώς θεωρείται πιο ύπουλη.\nΕμείς οι Πολίτες δεν πρέπει να εφησυχάζουμε με κάποιες παραχωρήσεις του Τουρκικού Κράτους προς την Ομογένεια και το Οικουμενικό Πατριαρχείο. Όλες θα αποτελέσουν διαπραγματευτικά χαρτιά της Τουρκίας για πολύ σημαντικότερες παραχωρήσεις ελληνικών δικαιωμάτων.\nΓια αυτό, εμείς αλλά και ολόκληρος ο Ελληνισμός πρέπει να επαγρυπνούμε και να δίνουμε καθημερινά τη μάχη μας.\nΓια τη δικαίωση των προγόνων μας αλλά και ως παρακαταθήκη για τις μέλλουσες γενιές.\nΕλπίζω να μου επιτρέψεις να\nΥποβλήθηκε από Δημήτριος Π. (χωρίς επαλήθευση) στις Πέμ, 30/09/2010 - 06:12.\nΕλπίζω να μου επιτρέψεις να συμφωνήσω απόλυτα με τα όσα λες, εκτός από ένα με το οποίο θα διαφωνήσω κάθετα: "Το 'Κυπριακό' μπορεί στην ουσία να επιλυθεί αποκλειστικά και μόνο από αυτόν που εισέβαλλε, κλπ." Σε καμμία περίπτωση δεν θα συμβεί κάτι τέτοιο. Και αυτό διότι η Τουρκία το έχει δηλώσει κατηγορηματικά και διαχρονικά (εσχάτως δε και δια στόματος Νταούτογλου) ότι από την Κύπρο "με το καλό" δεν πρόκειται να φύγει, μακάρι τι, ούτε στον αιώνα τον άπαντα. Η (μισή σχεδόν) Κύπρος χάθηκε με πόλεμο όπου η Ελλάδα -ουσιαστικά- δεν πολέμησε. Αν τότε η Ελλάδα πολεμούσε , η Τουρκία θα υφίστατο μια πανωλεθρία τόσο ανεπανάληπτη που δεν θα ξανατολμούσε να κάνει "κιχ" για κάνα αιώνα και βάλε. Δυστυχώς η ιστορική πορεία Τούρκων και Ελλήνων από την μάχη του Μαντζικέρτ (1071 μ.Χ.) και μετά και μέχρι τον θάνατο του Ηλιάκη (και βλέπουμε ποιό θα είναι το επόμενο) είναι δύο τροχιές παράλληλες που κάθε τόσο παρεκλίνουν κάθετα προς την άλλη και τέμνονται. Το πρόβλημα είναι ότι η τελευταία φορά που η τομή αυτή απέβη νικηφόρα για τον Ελληνισμό είναι το έπος του 1912-'13. Από 'κει και μετά η Ελλάδα συνήθως ή υποχωρεί ή ηττάται. Στην Κύπρο το 1974 ηττήθηκε ο Ελληνισμός διότι προδόθηκε από την πολιτική και στρατιωτική του ηγεσία. Αντιθέτως οι τούρκοι έχουν να περηφανεύονται για τους πολιτικούς και στρατιωτικούς τους. Και για να μην κουράζω, η Κύπρος χάθηκε με πόλεμο. Μόνο με πόλεμο μπορεί να κερδηθεί πίσω και με μια παράλληλα δραστήρια όσο και ευρηματική διπλωματική δράση. Αυτά τα δύο όμως (ισχυρός στρατός και στιβαρή διπλωματία) απαιτούν οικονομική άνεση κάτι που η Έλλάδα του ΔΝΤ/μνημονίου ως χώρα ΔΕΝ διαθέτει. Συμπερασμα: Κάποιοι-κάπου-κάποτε βρεθήκανε και αποφασίσανε να τελειώνουνε με το θέμα Ελλάδα-Έλληνες-Ελληνισμός. Η Κύπρος ήταν μόνο μέρος της παρτίδας, σαν ένα "άνοιγμα" στο σκάκι, πώς λέμε "Ναπολεόντιο" ε αυτό είναι το "Οθωμανικό". Αυτή την στιγμή βιώνουμε την κυρίως επίθεση, σε πλήρη εξέλιξη, και πολύ φοβάμαι ότι Έλληνες όπως εγώ που διάγουμε την 5η δεκαετία της ζωής μας έχουμε μπροστά μας αρκετό χρόνο ακόμα ώστε να "απολαύσουμε" εν πλήρει διαύγεια νου και το αναπόφευκτο "ματ". Όπερ κατ' εμέ σημαίνει, η Ελλάς (όπως την ξέραμε) "τετέλεσται" μέσα στα επόμενα 20, άντε 30 το πολύ χρόνια.


συνάντηση στη Χάλκη (Ελλάδα) – ΕΔΡΑΣΕ – EDRASE\nHome / Act for Share • παλαιότερα ευρωπαϊκά προγράμματα / συνάντηση στη Χά …\nΗ ελληνική ομάδα ξεκίνησε τη συνεδρίαση την 1η μέρα στη Ρόδο, όπου όλες οι ομάδες των εταίρων παρελήφθησαν από το ξενοδοχείο και ξεκίνησε η περιήγησή τους στην παλιά πόλη της Ρόδου και του Μόντε Σμιθ στη δυτική πλευρά του νησιού της Ρόδου.\nΤεχνικά θέματα των ραδιοφωνικών μεταδόσεων\nΠραγματοποιήθηκαν συζητήσεις με τεχνικούς εμπειρογνώμονες μέσω Skype, σχετικά με τα δεδομένα και τις προδιαγραφές που απαιτούνται για ένα ραδιοφωνικό Web. Ημερίδα – Χρησιμοποιώντας το διαδίκτυο – Κριτήρια επιλογής των εκπαιδευομένων.\nΠαρουσίαση των τοπικών δραστηριοτήτων που πραγματοποιούνται από τους εταίρους\nΟι συμμετέχοντες παρουσίασαν τον τρόπο με τον οποίο έχουν σκεφτεί ή έχουν προγραμματίσει τη συμμετοχή τους. Κάθε εταίρος αποδέχθηκε την πρόταση της ιταλικής ομάδας για να καθοριστεί η ισπανική ομάδα ως συντονιστής του έργου.\nενημέρωση της Web σελίδας\nΟι εταίροι συμφώνησαν ότι ο ελληνικός εταίρος θα δημιουργήσει μια ιστοσελίδα όπου όλες οι ομάδες μπορούν να συνδέσουν τις σελίδες τους των web radio, με σύντομες περιγραφές των σχετικών τοπικών δραστηριοτήτων. Ο ελληνικός εταίρος παρουσίασε μια πλατφόρμα Moodle για να χρησιμοποιείται κατά τη διάρκεια του προγράμματος. Παρουσιάστηκε ο τρόπος δημιουργίας του περιεχομένου των εργαλείων του Διαδικτύου.\nΟι τρεις πρώτες συνεντεύξεις θα περιέχουν:\nΈνα θέμα για την κοινωνική – σχέση μεταξύ των νέων και των ηλικιωμένων\nΈνα θέμα για το ρόλο των γυναικών στην κοινωνία και την επίτευξη της ισότητας των ευκαιριών και του κοινωνικο-οικονομικο-πολιτικό τους ρόλου\nΈνα θέμα για την καταπολέμηση των διακρίσεων λόγω φυλής, φύλου, θρησκείας, ηλικίας και κοινωνικών συνθηκών\nΟι συμμετέχοντες θα είναι έτοιμοι για το πώς να κάνουν ένα ραδιοφωνικό πρόγραμμα, όπως εγγραφή και εκπομπές.\nΕτοιμασία ενός ή δύο ζευγαριών από νέο/ ηλικιωμένο άτομο, σχετικά με το θέμα που συζητείται στη συνέντευξη / συζήτηση.\nΚαταγραφή της συνέντευξης / συζήτησης που θα πρέπει να καθοδηγείται από έναν έμπειρο επόπτη, αν είναι δυνατόν\nΣυμφωνία σε ένα χρονοδιάγραμμα όπου οι συντονιστές δύο ή περισσοτέρων χωρών μπορούν να συνδεθούν μέσω skype (προαιρετικό).\nΗ συνέντευξη / συζήτηση και η καταγραφή θα γίνει την 5η κάθε μήνα και κάθε εταίρος θα πρέπει να ανεβάσει στην ιστοσελίδα μια περίληψη της κάθε συνέντευξης, μέχρι την 15η του ίδιου μήνα. Συνδέσεις και συζητήσεις μεταξύ των moderators είναι προαιρετική.\nΙταλία, Ελλάδα, Ηνωμένο Βασίλειο και η Ισπανία μπορούν να κάνουν τη σύνδεση μέσω skype η οποία είναι πιο δυναμική και διαδραστική, διαπολιτισμική και διεθνής, ακόμη και αν η ποιότητα δεν είναι πολύ υψηλή.\nΓια την Πολωνία και τη Σλοβενία, όπου η ποιότητα είναι μία προτεραιότητα, σε κάθε συνέντευξη θα καταγράφεται και θα μεταδίδεται αργότερα, εντός της ίδιας προθεσμίας.\n– Περιήγηση στην παλιά πόλη της Ρόδου, το Μόντε Σμιθ στη δυτική πλευρά του νησιού της Ρόδου και το λόφο Φιλερήμου της Ρόδου.\n– Επισκέψεις στο λιμάνι και το χωριό της Χάλκης και στην παραλία για κολύμπι.\n– Επισκέψεις στο παλιό εγκαταλειμμένο χωριό και το κάστρο της Χάλκης.\n– Παράσταση χορού από μία τοπική παραδοσιακή ομάδα σπουδαστών χορού\n– Συζητήσεις για τη σημασία και την αποτελεσματικότητα του έργου αυτού.


Paramythi: Ta kyparissomhla | 520 Greeks\nHome » Europe » Greece » Ionian Islands » C. Zakinthou » Books C. Zakinthou » Paramythi: Ta kyparissomhla\nC. ZakinthouBooks: Paramythi: Ta kyparissomhla\nΜια φορά κι έναν καιρό ήταν ένας γέρος κι είχε τρία κορίτσια. Ήτανε πολύ φτωχός ο κακομοίρης και κάθε μέρα μάζευε ραδίκια και τρώγανε.\nΜια μέρα, εκεί που μάζευε τα ραδίκια, βρήκε τρία κυπαρισσόμηλα. Τα έβαλε λοιπόν μέσα στο σακούλι του, μαζί με τα ραδίκια, πήγε στο σπίτι του και λέει: «Να τα φυτέψουμε, να γίνουνε κυπαρίσσια».\nΌταν μεγαλώσανε γίνανε και τα τρία κυπαρίσσια πολύ ψηλά. Και ήτανε ένα της κάθε μιας κοπέλας.\nΜια μέρα η μεγαλύτερη, που έβλεπε την απελπισία τους, είπε: «Θ’ ανεβώ στο κυπαρίσσι μου, να φωνάξω στο Θεό, μήπως μας λυπηθεί και μας φέρει κι εμάς κάτι». Ανέβηκε λοιπόν, η καημένη, και παρακαλούσε κι έκλαιγε, που είχανε τόση φτώχια. Τότε κατέβηκε άγγελος Κυρίου και τη ρώτησε γιατί κλαίει και τι θέλει. Κι εκείνη τον παρακάλεσε να πει στο Θεό ότι έχουνε μεγάλη φτώχια, να τους λυπηθεί και να τους στείλει κάτι. Πήγε ο άγγελος, το είπε στο Θεό, και σε λίγο της έφερε μία βίτσα και της είπε: «Να τη χτυπάτε και να λέτε: “ Ό,τι σου έχει πει ο Θεός να παρουσιάσεις”».\nΤο κορίτσι πήρε τη βίτσα, κατέβηκε από το κυπαρίσσι και πήγε σπίτι. Εκεί τη χτύπησε πάνω στο τραπέζι και λέει: «Ό,τι σου έχει πει ο Θεός να παρουσιάσεις!» Πραγματικά, παρουσιάστηκαν αμέσως όλα τα καλά, φαγητά και λεφτά. Έτσι περάσανε καλά κάμποσο καιρό.\nΜια μέρα καλέσανε τον κουμπάρο τους, που του είχανε μεγάλη υποχρέωση, να του κάνουνε το τραπέζι. Αυτός είδε το μυστικό της βίτσας και ρώτησε:\n«Πού τη βρήκατε αυτή;»\n«Μας την έστειλε ο Θεός».\n«Να μου τη δώσετε», λέει, «να κάμω ένα τραπέζι του βασιλιά και θα σας τη δώσω πάλι».\nΠραγματικά ο πατέρας των κοριτσιών του έδωσε τη βίτσα κι αυτός κάλεσε το βασιλιά. Ο βασιλιάς όμως παραξενεύτηκε κι έλεγε με το νου του: «Πώς με κάλεσε αυτός ο άνθρωπος, αφού δεν έχει τίποτα να φάμε!» Όπου, όταν πήγε, χτυπάει σε μια στιγμή τη βίτσα ο νοικοκύρης και λέει: «Ό,τι σου έχει πει ο Θεός να κάμεις!» Ο βασιλιάς τώρα είδε το μυστικό κι όταν τελειώσανε το φαγητό, του λέει:\n«Να μου δώσεις τη βίτσα, να κάμω κι εγώ τραπέζι στον αυτοκράτορα».\nΟ άνθρωπος του έδωσε τη βίτσα, αλλά αυτός δεν έκαμε τραπέζι στον αυτοκράτορα μόνο την κράτησε για δική του.\nΛοιπόν, ας αφήσουμε τώρα όλους αυτούς κι ας πιάσουμε το γέρο, τον πατέρα των κοριτσιών. Αυτός λοιπόν πήγε στον κουμπάρο του και του γύρευε τη βίτσα του.\n«Δεν την έχω εγώ. Την έχει ο βασιλιάς»,του λέει αυτός.\nΠάει ο καημένος ο γέρος στο βασιλιά, να γυρέψει τη βίτσα, κι ο βασιλιάς τον έβγαλε με τις κλωτσιές απ’ το παλάτι. Κι έτσι γύρισε στο σπίτι του και τον έβρισαν κι οι θυγατέρες του κι αρχίσανε να ζούνε πάλι μέσα στη φτώχια τους. Αλλά δεν αντέχανε άλλο κι έτσι, ανέβηκε η δεύτερη θυγατέρα στο δικό της κυπαρίσσι και παρακάλεσε το Θεό να τους λυπηθεί. Και κατέβηκε πάλι ο άγγελος Κυρίου και τη ρώτησε γιατί παρακαλεί. Η κοπέλα του είπε όλη την ιστορία. Ο άγγελος τα είπε στο Θεό, κι ο Θεός τη λυπήθηκε, και της έστειλε έναν κόκορα. Της τον πήγε ο άγγελος και της είπε να του λέει: «Ό,τι σου έχει ειπωμένο ο Θεός να κάνεις». Κι ο κόκορας έκανε όλο χρυσές λίρες αντί για κουτσουλιές.


O rapper Logic στην κορυφή του Billboard Albums Chart! - Platform.gr\nO υποψήφιος με Grammy και πολυπλατινένιος καλλιτέχνης Logic, μόλις κατάφερε το τρίτο του ντεμπούτο στο Νο1 τουBillboard Top200 στην Αμερική. Το άλμπουμ είχε 80.000 φυσικές πωλήσεις από την πρώτη κιόλας εβδομάδα κυκλοφορίας του. Αριθμό ρεκόρ, καθώς πλέον everyone...streams!\nH νέα δισκογραφική δουλειά του Logic με τίτλο: ‘CONFESSIONS OF A DANGEROUS MIND’ περιλαμβάνει το αγαπημένο ‘Homicide’ με τον EMINEM που έγινε viral, καθώς και συνεργασίες με τους G-Eazy, Gucci Mane, Wiz Khalifa, Will Smith κ.ά. Όλη τη rap hood της Αμερικής κοινώς.\nΟ τραγουδιστής ανακοίνωσε ότι στα πλαίσια του νέου του άλμπουμ θα κάνει περιοδεία ξεκινώντας στις 6 Οκτωβρίου από το Βανκούβερ του Καναδά, με 26 συναυλίες προς το παρόν σε Αμερική & Καναδά.\nΤο ‘CONFESSIONS OF A DANGEROUS MIND’ είναι η 5η ολοκληρωμένη δισκογραφική δουλειά του Logic και έχει ήδη αποσπάσει τις καλύτερες κριτικές. Εσύ ακόμα να το ακούσεις;\nO Drake χτυπά με νέο κομμάτι έμπνευσης από...Covid-19!\nΆκουσέ το και θα καταλάβεις...


Γιατί στοχοποιείται ο Σημίτης; - Γιώργος Πανταγιάς\nΓιατί στοχοποιείται ο Σημίτης;\nΟι αθέατες πλευρές της πολιτικής κρύβουν πάντα τους πραγματικούς και ανομολόγητους σκοπούς. Οι πρόσφατες ομιλίες του Αλέξη Τσίπρα είναι αποκαλυπτικές. Η απώλεια της κυριαρχίας του ενεργοποιεί τα αντανακλαστικά αυτοσυντήρησης. Θέλοντας να κρατήσει ζεστούς τους βουλευτές του, αλλά και το εκλογικό του ακροατήριο, καταφεύγει στην πόλωση και στην όξυνση. Ακολουθώντας μια δοκιμασμένη συνταγή, προσπαθεί να αποδράσει από την αμείλικτη πραγματικότητα.\nΗ συμφωνία της Μάλτας επιδεινώνει το κλίμα στο κόμμα του και στην κοινωνία. Το ετεροβαρές περιεχόμενό της επιβεβαιώνει την αποτυχία του υποδείγματος πάνω στο οποίο θεμελίωσε τη στρατηγική του. Και πριν και μετά την εκλογή του στην πρωθυπουργία, υποσχόταν σκληρή διαπραγμάτευση για να βελτιώσει τους όρους της συμφωνίας με τους πιστωτές. Το στρατήγημα αυτό κατέρρευσε σαν χάρτινος πύργος. Η επιχειρηματολογία του απεδείχθη ατελέσφορη.\nΠροκειμένου τώρα ο Αλέξης Τσίπρας να περισώσει ό,τι μπορεί, βγάζει από τη φαρέτρα του τα δηλητηριώδη βέλη της σκανδαλολογίας. Θεωρεί ότι η ανάσυρση παρελθόντων -υπαρκτών και ανύπαρκτων- σκανδάλων τον βοηθά να αλλάξει την ατζέντα. Η σκανδαλολογία έχει προεπιλεγμένο στόχο: τον Κώστα Σημίτη και τη διακυβέρνησή του. Εξυπηρετεί δε συγκεκριμένους σκοπούς: Αφενός να αποκόψει το ΠΑΣΟΚ από τον πρώην πρωθυπουργό και τους εκσυγχρονιστές. Αφετέρου να ενοχοποιήσει οτιδήποτε παραπέμπει στον μεταρρυθμιστικό και εκσυγχρονιστικό λόγο.\nΌπως φαίνεται, ο Αλέξης Τσίπρας αποβλέπει σε γενικότερες αναδιατάξεις του πολιτικού σκηνικού. Προφανώς στους μετεκλογικούς του σχεδιασμούς συμπεριλαμβάνεται και η προσέγγισή του με το εναπομείναν ΠΑΣΟΚ. Η επιδίωξή του αυτή καθιστά απαραίτητη την ενοχοποίηση του Κώστα Σημίτη. Αντιλαμβανόμενος πως δεν μπορεί να αντιπαρατεθεί μαζί του στο πεδίο της πολιτικής και των ιδεών, επιλέγει την αποδόμησή του. Η Φώφη Γεννηματά, μάλιστα, διευκολύνει τη στρατηγική του να εδραιωθεί στον κεντροαριστερό χώρο, τόσο με την παλινδρόμησή της στις αρχέγονες πασοκικές ρίζες, όσο και με την εκκωφαντική σιωπή της στις βολές που δέχεται ο πρώην πρωθυπουργός.\nΗ στοχοποίηση του Κώστα Σημίτη συνδέεται και με μια επιπλέον παράμετρο: Την απαξίωση οποιασδήποτε μεταρρυθμιστικής και εκσυγχρονιστικής επαγγελίας. Είτε έχει κεντροδεξιά σήμανση, με εκφραστή τον Κυριάκο Μητσοτάκη, είτε κεντροαριστερή με την κίνηση «Ώρα Αποφάσεων». Ταυτόχρονα, υπαγορεύεται και από μικροπολιτικά παιχνίδια που σχετίζονται με τη διασφάλιση της νεοκαραμανλικής εύνοιας. Συνεπώς, οι επιθέσεις εναντίον του πρώην πρωθυπουργού υποκρύπτουν ευρύτερους σχεδιασμούς του Αλέξη Τσίπρα με ορίζοντα τις μετεκλογικές εξελίξεις.\nΜία απάντηση στον Ν. Μουζέλη←\nΗ όσμωση του εθνολαϊκισμού→


Καλωσήρθατε στην επίσημη ιστοσελίδα της θεατρικής ομάδας του Πανεπιστημίου Μακεδονίας.\nΗ θεατρική μας προσπάθεια ξεκίνησε το 2004 και βρήκε στέγη στο Πανεπιστήμιο Μακεδονίας. Κάθε χρόνο δίνουμε το παρόν στα πολιτιστικά δρώμενα τόσο της Θεσσαλονίκης, όσο και άλλων πόλεων της Ελλάδας, όπως στις Σέρρες, στην Αθήνα, στη Δράμα, στην Ξάνθη, στα Γιάννενα, στη Βέροια. Το 2005 η ομάδα έγινε μέλος στον Πανελλήνιο Σύλλογο Ερασιτεχνικού Φοιτητικού Θεάτρου.\nΟι παραστάσεις μας είναι αποτέλεσμα σκληρής κι επίμονης δουλειάς, αλλά κυρίως της αστείρευτης αγάπης μας για το θέατρο. Συνεχίζουμε την πορεία μας με μοναδικό στόχο να δώσουμε και στα νεώτερα παιδιά την ευκαιρία να ασχοληθούν και να γνωρίσουν καλύτερα την τέχνη του θεάτρου. Η οργάνωση της ομάδας,η σκηνοθεσία,η καλλιτεχνική επιμέλεια και ο φωτισμός γίνεται εξ'ολοκλήρου από την ομάδα, στη λογική πως υποστηρίζουμε την ελεύθερη έκφραση και το ελεύθερο θέατρο - χωρίς αυτό να αποκλείει συνεργασίες με επαγγελματίες του χώρου με μορφές σεμιναρίων και θεατρικών εργαστηρίων.\nΗ ομάδα μας αποτελείται κυρίως από φοιτητές, στους οποίους στηρίζεται η παραγωγή των έργων που ανεβάζει και είναι ανοιχτή σε όλους τους φοιτητές που επιθυμούν να ασχοληθούν με το θέατρο.\nΕυχαριστούμε όσους αγκαλιάζουν την προσπάθεια μας και συνεχίζουν να μας δίνουν τροφή για σκέψη και δύναμη για συνέχεια.\nΜετά από μια δύσκολη και κουραστική χρονιά, με πολύ δουλειά και δαπάνη πολλών προσωπικών ωρών ρίξαμε με μεγάλη επιτυχία την αυλαία των παραστάσεών μας. Θα θέλαμε όλοι να σας ευχαριστούμε για την υποστήριξή σας και ιδιαίτερα τους φανατικούς μας ακόλουθους.\nΟι ΑμφιΘεατρικοί θα είναι κοντά σας ξανά το Σεπτέμβριο με νέα σχέδια, νέες ιδέες, νέες προτάσεις και φυσικά νέες παραστάσεις.\nΜέχρι τότε ξεκουραστείτε και περάστε ένα υπέροχο καλοκαίρι.\nΟι ΑμφιΘεατρικοί τη Δευτέρα 23 Μαϊου στις 10:30 το πρωί θα βρίσκονται ζωντανά στην εκπομπή "Thess 2310" της TV 100. Συντονιστείτε... για να δείτε στιγμιότυπα από τις παραστάσεις μας...\nΠαρουσιάζουν οι Διογένης Μαριόλας & Χριστίνα Κανατάκη.\nΟι ΑμφιΘεατρικοί την Πέμπτη 19 Μαίου στις 19:00 θα βρίσκονται στην εκπομπή "Μαζί με την Πωλίνα", στην Εγνατία Τηλεόραση.\nΔείτε την εκπομπή σε επανάληψη την Κυριακή 22 Μαίου στις 16:00.\nΠαρουσιάζει η Πωλίνα Πετκάκη.\nΠερισσότερα... Βρέχει στον παράδεισο\nΠΑΡΟΥΣΙΑΖΟΥΝ την παράσταση...\n«Βρέχει στον παράδεισο», ένα έργο βασισμένο στο μονόλογο του Μισέλ Φάϊς «Το κίτρινο σκυλί». Τρεις παράλληλες ιστορίες. Τρεις άνθρωποι, εντελώς άγνωστοι, χωρίς την οποιαδήποτε επαφή μεταξύ τους, χωρίς οποιοδήποτε στοιχείο που να δικαιολογεί μια επαφή, μοιράζονται, χωρίς να το ξέρουν, ένα χαρακτηριστικό ... έχουν ένα κοινό βίωμα. Ένα βίωμα που τους ενώνει και τους διακρίνει. Τους ενώνει μεταξύ τους και τους διακρίνει σαφέστατα, σε βαθμό στοχοποίησης, από το σύνολο της κοινωνίας στην οποία ζουν. Συγκροτημένη από το μονόλογο του Μισέλ Φάις, «Το κίτρινο σκυλί», καθώς και από δύο μονόπρακτα του Βασίλη Κοτσίδη, η σύνθεση αυτή επιχειρεί να παρουσιάσει τον αγώνα τριών ανθρώπων να βρουν ένα λόγο να συνεχίσουν, όταν όλα γι’αυτούς έχουν χαθεί ... τον αγώνα τριών καθημερινών ηρώων να βρουν ένα μέρος να προστατευτούν από τη βροχή που πέφτει στον παράδεισο.\nΕΙΣΟΔΟΣ ΕΛΕΥΘΕΡΗ • ΘΑ ΥΠΑΡΧΕΙ ΚΟΥΤΙ ΟΙΚΟΝΟΜΙΚΗΣ ΕΝΙΣΧΥΣΗΣ ΤΟΥ ΞΕΝΩΝΑ ΥΠΟΔΟΧΗΣ ΠΡΟΣΦΥΓΩΝ ΘΕΣΣΑΛΟΝΙΚΗΣ\nΠΑΡΑΣΤΑΣΕΙΣ (ΕΝΑΡΞΗ Παραστάσεων: 21:00)\nΠέμπτη 18/11/2010 Βαφοπούλειο Πνευματικό Κέντρο\nΠαρασκευή 19/11/2010 Βαφοπούλειο Πνευματικό Κέντρο\nΔευτέρα 29/11/2010 Αμφιθέατρο Τελετών Πανεπιστημίου Μακεδονίας


Γιατί τα τακούνια σπάσουν και πώς να τα αντιμετωπίσουμε.\nΠώς θέλετε να φανείτε όμορφη, καλά περιποιημένη κυρία μεχαριτωμένο και πετώντας βάδισμα. Αλλά γίνεται απλά αδύνατο εάν τα τακούνια σπάσουν. Το λεπτό δέρμα των ποδιών παίρνει ένα μεγάλο φορτίο ανά πάσα στιγμή του έτους. Γι 'αυτό απαιτεί συνεχή φροντίδα.\nΕίναι δύσκολο να φανταστεί κανείς ένα κορίτσι με ένα πετώντας βάδισμα,όταν δεν είναι στη σειρά των ποδιών της ή ανησυχούν για τον πόνο στη φτέρνα. Πώς να αντιμετωπίσετε μια τέτοια ασθένεια και γιατί συμβαίνει αυτό το καλλυντικό ελάττωμα; Στην πραγματικότητα, υπάρχουν διάφοροι λόγοι και είναι όλα πολύ απλοί.\nΈλλειψη υγρασίας. Οι μεταβολές της ηλικίας σε κάθε οργανισμό συνοδεύονται πάντα από μείωση της ποσότητας υγρασίας που εισέρχεται στο δέρμα. Εάν ο λόγος για την πυρόλυση των τακουνιών είναι ξηρό δέρμα, τότε πρέπει να χρησιμοποιείτε τακτικά μια ενυδατική κρέμα ποδιών.\nΈλλειψη βιταμινών. Δώστε ιδιαίτερη προσοχή στην καθημερινή διατροφή. Ενώ παρατηρούνται ποικίλες διατροφικές συνήθειες ή έλλειψη απαραίτητων βιταμινών, ιδιαίτερα των ομάδων Α και Β, οι ρωγμές του δέρματος δεν μπορούν να αποφευχθούν. Προσπαθήστε να τρώτε συχνότερα το ήπαρ, τα φρέσκα πράσινα, τα καρότα, τα δημητριακά και τα ψάρια. Πιείτε περισσότερο καθαρό νερό. Εάν είναι απαραίτητο, περιορίστε τον εαυτό σας στο φαγητό, φροντίστε να πίνετε σύμπλεγμα βιταμινών. Αυτό θα στηρίξει το σώμα κατά τη διάρκεια της διατροφής, των ασθενειών και των βαριών φορτίων.\nΗ παρουσία ασθενειών που σχετίζονται με την παραβίασημεταβολισμός, οδηγεί επίσης σε αυτό το ελάττωμα του δέρματος. Τα άτομα με διαβήτη, παχυσαρκία, ορμονική δυσλειτουργία, δερματικές παθήσεις και αλλεργικές αντιδράσεις θα πρέπει να δώσουν περισσότερο χρόνο στη φροντίδα των ποδιών τους έτσι ώστε να μην σπάσουν τα τακούνια τους. Συμπεριλάβετε στη διατροφή σας τρόφιμα πλούσια σε βιταμίνες Α και μην ξεχάσετε την καθημερινή ενυδάτωση του δέρματος. Σε αυτή την περίπτωση, ξεχάστε τις δυσάρεστες εντυπώσεις που εμφανίζονται όταν σπάσουν τα τακούνια.\nΣτη ζώνη κινδύνου υπάρχουν και εραστέςανοιχτά σανδάλια και διάφορα χτυπήματα. Τέτοια παπούτσια σώζουν τέλεια από τον ιδρώτα σε ζεστό καιρό. Αλλά έχει ένα μεγάλο μείον για το δέρμα των ποδιών - ένα ανοιχτό τακούνι. Ενώ το περπάτημα, το πίσω μέρος αυτών των παπουτσιών χτυπά συνεχώς στη φτέρνα. Αυτό οδηγεί στην εμφάνιση μικροσυστοιχιών. Η σκόνη που εισέρχεται σε αυτά οδηγεί στον σχηματισμό μιας φλεγμονώδους διαδικασίας. Το καλοκαίρι πρέπει να φροντίζετε καθημερινά τα πόδια σας. Τότε τυχόν σανδάλια θα είναι τα αγαπημένα σου υποδήματα.\nΈλλειψη τακτικής και σωστής φροντίδαςΤο δέρμα των ποδιών προκαλεί επίσης τη σπάσιμο των τακουνιών. Καθημερινά, ενώ χρησιμοποιείτε ντους, χρησιμοποιήστε ελαφρόπετρα για να αφαιρέσετε το κερατινοποιημένο δέρμα από τα πόδια. Η χρήση θρεπτικών μάσκες και κρέμες, τρίβει και έλαια θα έχει θετική επίδραση στα πόδια. Μπορείτε να χρησιμοποιήσετε καλλυντικά ή λαϊκές θεραπείες που προετοιμάζονται ανεξάρτητα.\nΜε την τακτική φροντίδα των ποδιών, είναιαρκεί ο καθαρισμός του δέρματος με ελαφρόπετρα και η ενυδάτωση του ποδιού με μια θρεπτική κρέμα. Αλλά αν οι ρωγμές είναι αρκετά βαθιά και τα πόδια είναι σε παραμελημένη κατάσταση, τότε θα χρειαστεί μια ολόκληρη σειρά διαδικασιών ανάκτησης. Πρώτα, κάντε 10 διαδικασίες την ημέρα.\nΡίχνουμε ζεστό νερό στη λεκάνη με τη θερμοκρασίαπερίπου 35 μοίρες και προσθέστε σε αυτό ένα μαλακτικό. Μπορεί να είναι σόδα, άμυλο ή υγρό αντιβακτηριακό σαπούνι. Διαλύουμε το δέρμα για 30 λεπτά, καθαρίζοντας απαλά τα μαλακωμένα στρώματα. Στο τέλος του καθαρισμού, λιπαίνετε άφθονα τα πόδια με κολλιτσίδα, λιναρόσπορο, ελαιόλαδο ή ηλιέλαιο. Κορυφή με μια ταινία και βάλτε τις βαμβακερές κάλτσες.\nΕίναι καλύτερο να εκτελέσετε αυτή τη διαδικασία τη νύχτα. Το πρωί ξεπλύνετε τα πόδια με κρύο νερό. Μεταξύ των διαδικασιών που κάνουμε για τα τακούνια μιας μάσκας από πολτοποιημένες πατάτες, κρόκους αυγών ή ξινή κρέμα με τριμμένο αγγούρι. Ένας εξαιρετικός θεραπευτικός παράγοντας είναι ένας κουάκερ, παρασκευασμένος από τα φύλλα ενός χρυσού μουστάκιου ή αλόης. Μπορείτε να το αναμίξετε με ζελέ πετρελαίου ή να το χρησιμοποιήσετε ως συμπίεση.\nΜην ξεχάσετε να κάνετε τόνωση ποδιών. Χύνοντας τα πόδια εναλλάξ με κρύο και ζεστό νερό, βελτιώνετε την κυκλοφορία του αίματος και τη διατροφή του δέρματος.\nΘυλακίτιδα της φτέρνας και η βάση της θεραπείας\nΓιατί τα τακούνια σπάζουν, τι να κάνεις σε αυτό\nΡαγισμένα τακούνια: τι να θεραπεύσει και πώς;\nΠλέξιμο με βελόνες πλεξίματος. Διαφορετικά\nΜάθαμε γιατί οι τομάτες είναι ραγισμένες στο θερμοκήπιο\nΓιατί οι ντομάτες ρωγμές στο θερμοκήπιο και μέσα


CI-YOU Ερωτηματολόγια: Παρακολουθώντας την Κυκλική Οικονομία στην Ελλάδα | ENTRE.GR\nCI-YOU Ερωτηματολόγια: Παρακολουθώντας την Κυκλική Οικονομία στην Ελλάδα\nΤο Ινστιτούτο Ανάπτυξης Επιχειρηματικότητας σας καλεί να λάβετε μέρος στην έρευνα, συμπληρώνοντας τα CI-YOU ερωτηματολόγια. Στα πλαίσια του Ευρωπαϊκού έργου «CIRCLE: Circular Economy Youth Leaders», τα ερωτηματολόγια αποσκοπούν στην καταγραφή της κατάστασης στην Ελλάδα σε θέματα που αφορούν την κυκλική οικονομία.\nCI-YOU: Προάγοντας την Κυκλική Οικονομία στο Επιχειρηματικό Τοπίο\nΠρόκειται για ένα Erasmus+ έργο, σχεδιασμένο για την προώθηση της καινοτομίας στην παροχή υπηρεσιών, λαμβάνοντας υπόψη περιβαλλοντικές παραμέτρους. Το σχέδιο υλοποίησης του CI-YOU είναι διαμορφωμένο σύμφωνα με τα επιχειρηματικά μοντέλα της κυκλικής οικονομίας, και με εστίαση στην προώθηση τους σε νεαρά άτομα.\nΗ κυκλική οικονομία είναι μια έννοια, η υλοποίηση της οποίας είναι συνδεδεμένη με την οικονομική ανάπτυξη σε συνθήκες αυξανόμενων περιβαλλοντικών περιορισμών. Πρόκειται για μια στρατηγική εταιρική σχέση μεταξύ 8 οργανισμών, από το Βέλγιο, την Ιταλία, την Ελλάδα, την Ουγγαρία, τη Σερβία, και τη Σλοβενία.\nΓια περισσότερες πληροφορίες σχετικές με το CI-YOU, μπορείτε να επισκεφτείτε την επίσημη ιστοσελίδα του έργου.\nΣτόχος της Δημιουργίας των Ερωτηματολογίων\nΣτα πλαίσια της εξέλιξης του πρώτου παραδοτέου, οι στόχοι που έχουν τεθεί για την εκπλήρωση του είναι οι εξής:\nΗ απόκτηση εικόνας, που να αντιστοιχεί στην πραγματικότητα των συμμετεχουσών χωρών.\nΝα χαρτογραφήσει τις συνθήκες και τις ανάγκες της κάθε χώρας.\nΟ εντοπισμός των δυνατών σημείων και των αδυναμιών τους.\nΤέλος, να εξετάσει και να εντοπίσει την βέλτιστη προσέγγιση για κάθε χώρα, και για την καλύτερη προετοιμασία του δεύτερου παραδοτέου.\nΣύμφωνα με τις απαιτήσεις και την επιτυχή ολοκλήρωση του πρώτου παραδοτέου (IO1), έχουν διαμορφωθεί τα CI-YOU ερωτηματολόγια. Σκοπός τους είναι η καταγραφή των τρεχουσών επιχειρηματικών δεξιοτήτων για την κυκλική οικονομία, καθώς και δυνατότητες αυτοαπασχόλησης για τους νέους στην Ελλάδα.\nΠροφίλ Συμμετεχόντων για τα CI-YOU Ερωτηματολόγια\nΤο πρώτο ερωτηματολόγιο απευθύνεται σε νεαρά άτομα. Για την συμπλήρωση του πρώτου ερωτηματολογίου, μπορείτε να πατήσετε εδώ.\nΕνώ, το δεύτερο επικεντρώνεται σε εμπειρογνώμονες, επαγγελματίες, μεσολαβητικές οργανώσεις, εκπαιδευτές, φορείς χάραξης πολιτικής με δράση στην πράσινη επιχειρηματικότητα, στην κυκλική οικονομία και στην τοπική ανάπτυξη. Για τη συμπλήρωση του δεύτερου ερωτηματολογίου, μπορείτε να πατήσετε εδώ.\nΗ συμβολή σας στην έρευνα του έργου είναι σημαντική, καθώς μέσα από τα ερωτηματολόγια, θα γίνει καλύτερη αποτύπωση και εκτίμηση της κατάστασης στην Ελλάδα.\nΠροηγούμενο άρθρο9 Ειδικότητες του Μέλλοντος της Εργασίας\nΕπόμενο άρθροΨηφιακές Δεξιότητες: Το Mέλλον της Eργασίας


Θεματικό εργαστήρι εμπνευσμένο από την ταινία "Τα Μυαλά που Κουβαλάς" στο Χάρτινο Καραβάκι! (20/4) - elamazi.gr\nΘεματικό εργαστήρι εμπνευσμένο από την ταινία “Τα Μυαλά που Κουβαλάς” στο Χάρτινο Καραβάκι! (20/4)\nαπό Eleftheria 17/04/2018, 10:05 πμ 1.4k Επισκέψεις 2 Σχόλια\nΤην Παρασκευή 20 Απριλίου ώρα 6-8 μ.μ. περιμένουμε τους μικρούς μας φίλους στο καινούριο μας θεματικό εργαστήρι, εμπνευσμένο από την ταινία “Τα Μυαλά που Κουβαλάς” (Inside Out)!\nΥΠΟΘΕΣΗ : Το να μεγαλώνεις δεν είναι εύκολη υπόθεση ειδικά για τη Riley που ξεριζώνεται από την ήσυχη ζωή της σε μια κωμόπολη της κεντροδυτικής Αμερικής για να εγκατασταθεί στο Σαν Φρανσίσκο όπου βρίσκεται η καινούρια δουλειά του πατέρα της. Όπως όλοι μας έτσι κι η Riley κατευθύνεται από τα συναισθήματά της – τη Χαρά τον Φόβο τον Θυμό την Αηδία και τη Θλίψη. Τα συναισθήματα ζουν στο Κέντρο Ελέγχου μέσα στο μυαλό της απ’ όπου τη συμβουλεύουν στην καθημερινότητά της. Καθώς η Riley και τα συναισθήματά της αγωνίζονται να προσαρμοστούν στις νέες συνθήκες στο Κέντρο Ελέγχου επικρατεί μεγάλη αναστάτωση. Ενώ η Χαρά το κυρίαρχο και σημαντικότερο συναίσθημα της Riley προσπαθεί να διατηρήσει το ηθικό υψηλό τα υπόλοιπα συναισθήματα συγκρούονται μεταξύ τους για το πώς να διαχειριστούν μια διαφορετική πόλη ένα νέο σπίτι κι ένα καινούριο σχολείο.\nΗ Χαρά, λοιπόν, μεταφέρει το κέντρο ελέγχου στο Χάρτινο Καραβάκι και περιμένει τους μικρούς μας φίλους σε ένα πάρτυ συναισθημάτων, όπου θα ακολουθήσουμε τους ήρωες στις περιπέτειες τους μέσα από το θεατρικό παιχνίδι, τα πειράματα και τη ζωγραφική!\nΓια παιδάκια από 4 ετών και πάνω.\nΚόστος 10 ευρώ.\nΑρκαδίας 55Β, Άνω Γλυφαδα\n17/04/2018 at 10:41 πμ\n17/04/2018 at 11:44 πμ\nενδιαφέρον αλλά μας πέφτει λίγο μακριά!!!!


10:42 - 12 Οκτ 2016 | Πολιτική\n«Το άρθρο 88 παρ. 5 του Συντάγματος θέτει όριο ηλικίας που αποκλείεται να αυξηθεί με νόμο, το δε άρθρο 118 παρ. 1 δεν αφήνει κανένα περιθώριο ερμηνευτικού αυτοσχεδιασμού» σημειώνει ο Ευάγγελος Βενιζέλος σε ανάρτησή του στο Facebook, για το θέμα αύξησης του ορίου ηλικίας συνταξιοδότησης των ανωτάτων δικαστικών.\nΕπίσης ο κ. Βενιζέλος επικαλείται το άρθρο 118 του Συντάγματος το οποίο ρυθμίζει απολύτως και τη μεταβατική περίοδο από το 1975 μέχρι το 1977 όταν θεσπίζεται πλήρως το 67ο έτος ως έτος συνταξιοδότησης των ανώτατων δικαστικών.\n«Η διάταξη αυτή ρυθμίζει πλήρως, σε συνταγματικό επίπεδο, τα σχετικά με το όριο ηλικίας των δικαστικών λειτουργών. Η συνταγματική διάταξη δεν επιφυλάσσεται υπέρ του νόμου. Δεν παραπέμπει στον κοινό νομοθέτη για τη ρύθμιση πτυχών του ζητήματος του ορίου ηλικίας των δικαστικών λειτουργών. Τα όρια είναι συνταγματικώς δεδομένα και σαφή».\n«Αντιθέτως στο άρθρο 16 παρ. 6 εδάφιο γ´ του Συντάγματος που ρυθμίζει το όριο ηλικίας των καθηγητών ΑΕΙ, περιέχεται ρητή παραπομπή στο νόμο ( επιφύλαξη υπέρ του νόμου). Τίθεται εκ του Συντάγματος το όριο του 67ου έτους της ηλικίας, εφόσον ο κοινός νόμος δεν ορίσει διαφορετικό όριο. Η διαφορά στη γραμματική διατύπωση του άρθρου 16 παρ. 6 και του άρθρου 88 παρ. 5 είναι χαρακτηριστική. Σύμφωνα λοιπόν με το άρθρο 16 παρ. 6 εδάφιο γ´: "Νόμος ορίζει το όριο ηλικίας των καθηγητών των ανωτάτων εκπαιδευτικών ιδρυμάτων· έως ότου εκδοθεί ο νόμος αυτός οι καθηγητές που υπηρετούν αποχωρούν αυτοδικαίως μόλις λήξει το ακαδημαϊκό έτος στο οποίο συμπληρώνουν το εξηκοστό έβδομο έτος της ηλικίας τους".\nΜεταφέρεται δημοσιογραφικά η άποψη κάποιων ότι το άρθρο 88 παρ. 6 προβλέπει το όριο ηλικίας των δικαστικών λειτουργών ως εγγύηση υπέρ αυτών. Άρα δεν μπορούν λόγω ισοβιότητας να απολυθούν πριν συμπληρώσουν το όριο, αλλά μπορούν να παραμείνουν, αν το επιθυμούν και για όσο χρόνο το επιθυμούν!


Eretria Village 4* / Holidays in Evia 3* | travelmark\nEretria Village 4* / Holidays in Evia 3*\nΈνα παραδοσιακό ελληνικό χωριό μέσα σε καταπράσινο κήπο δίπλα στην καταγάλανη ακρογιαλιά του Ευβοϊκού, αφιερωμένο στο να προσφέρει σ’ εσάς τις χαρές της θάλασσας, του ήλιου και της ζεστής φιλοξενίας! Μαζί με το Holidays in Evia 3* αποτελούν ένα ολοκληρωμένο παραθεριστικό κέντρο κοντά στην Ερέτρια, μόλις 52 χλμ. από την Αθήνα μέσω Ωρωπού και 115 χλμ. οδικώς μέσω της υψηλής γέφυρας της Χαλκίδας, σε μια κατάφυτη έκταση 130 στρεμμάτων.\nΟι χώροι φιλοξενίας είναι μοιρασμένοι ανάμεσα στο τριώροφο κτίριο του Eretria Village και τα μπανγκαλόου, διάσπαρτα στην καταπράσινη έκταση του συγκροτήματος. Υπάρχουν 47 δίκλινα δωμάτια, 129 τρίκλινα, 21 οικογενειακές σουίτες Junior και 22 τετράκλινα. Όλα είναι εξοπλισμένα με κεντρικό κλιματισμό, τηλεόραση, ψυγείο και τηλέφωνο. Επιπλέον, διατίθενται δωμάτια με ειδική υποδομή για άτομα με ειδικές ανάγκες.\nΤο συγκρότημα προσφέρει ιδιόκτητο πάρκινγκ 450 θέσεων, κοινή υποδοχή στο κτίριο του Holidays in Evia σαλόνια, έναν υδάτινο παράδεισο γλυκού νερού με μια εξωτική νησίδα στο κέντρο και μια μακρόστενη πισίνα 25 μ. για κολυμβητικές επιδόσεις. Τριγύρω υπάρχει ταβέρνα, μπαρ και κάποιες δωρεάν παροχές για τους ενοίκους: πισίνα αλμυρού νερού με ξαπλώστρες, δύο γήπεδα τένις, γήπεδο βόλεϊ και μπάσκετ, πινγκ πονγκ, παιδική χαρά και εγκαταστάσεις ενοικίασης θαλάσσιων ποδηλάτων ή κανό. Στο mini club τα παιδιά 4-12 ετών απασχολούνται δημιουργικά τις ώρες 10:00-12:00 και 16:00-18:00.


The Voice of America (VOA): News in Greek, 06-03-22\n Μπούς: Οι Αμερικανικές δυνάμεις θα παραμείνουν στο Ιράκ\n Επίσκεψη Ντόρας Μπακογιάννη στην Ουάσιγκτον\n Μιλίνκιεβιτς: Θα πρέπει να συνεχιστούν οι διαδηλώσεις\n Αγιατολάχ Χαμενεΐ: Το Ιράν δεν θα δεχτεί αποφάσεις του ΣΑ κατά των συμφερόντων της χώρας\n Εγκλωβισμένοι Παλαιστίνιοι πρόσφυγες στα σύνορα Ιράκ-Ιορδανίας\n Συνεχίζονται οι φοιτητικές διαδηλώσεις στη Γαλλία\n Το μουσείο της Ακρόπολης θα ανοίξει στα τέλη του 2007\nO πρόεδρος Μπούς απέρριψε εκτιμήσεις ότι το Ιράκ κινείται προς εμφύλιο πόλεμο και δήλωσε ότι, όσο βρίσκεται στην προεδρεία της χώρας, δεν πρόκειται να υπάρξει πλήρης αποχώρηση των αμερικανικών δυνάμεων απ' το Ιράκ. Σε συνέντευξη τύπου τη Τρίτη ο κ. Μπούς διέψευσε επίσης ότι είχε αποφασίσει να εισβάλει στο Ιράκ αμέσως μετά την εκλογή του και απέρριψε κάθε πιθανότητα παραίτησης του υπουργού άμυνας των ΗΠΑ, Ντόναλντ Ράμσφελντ.\nΣτο μεταξύ, νέα σφυγμομέτρηση δείχνει την δημοτικότητα του προέδρου Μπούς να παραμένει αρκετά κάτω του 40%. Το ποσοστό αυτό αποτελεί αντικείμενο αυξημένης ανησυχίας στους κόλπους του Ρεπουμπλικανικού κόμματος, το οποίο προσπαθεί να διατηρήσει τον έλεγχο και των δύο σωμάτων του Κογκρέσου φέτος, χρονιά βουλευτικών εκλογών στις ΗΠΑ.\nΑπαντώντας στα σχόλια του κ. Μπούς, ο ηγέτης των Δημοκρατικών στη Γερουσία, Χάρρυ Ρήντ, δήλωσε ότι το Κογκρέσο ξεκαθάρισε πέρυσι ότι θέλει το 2006 να αποτελέσει χρονιά σημαντικής μετάβασης της εξουσίας στους Ιρακινούς. Ο κ. Μπούς θα πρέπει να δεχτεί, είπε ο γερουσιαστής Ρήντ, ότι θα πρέπει να αλλάξει πορεία και να δρομολογήσει σχέδιο που θα προβλέπει την αποχώρηση των Αμερικανών στρατιωτών απ' το Ιράκ.\nΕξάλλου, αντάρτες στο Ιράκ επιτέθηκαν κατά κυβερνητικού κτιρίου βόρεια της Βαγδάτης, σκοτώνοντας τουλάχιστον 18 αστυνομικούς και αφήνοντας ελεύθερους πάνω από 30 κρατούμενους. Η αστυνομία δήλωσε ότι περίπου 100 βαριά οπλισμένοι αντάρτες εισέβαλαν στο κτίριο στην πόλη Μουκντιντίγια, την Τρίτη το πρωί, βάζοντας φωτιά σε αστυνομικό τμήμα και πραγματοποιώντας επίθεση κατά δικαστηρίου. Η αστυνομία δήλωσε επίσης ότι τουλάχιστον 15 αντάρτες σκοτώθηκαν στη μάχη που ακολούθησε με τις δυνάμεις ασφαλείας.\nΣτο μεταξύ, στη Μπακούμπα τουλάχιστον ένας αστυνομικός σκοτώθηκε από έκρηξη βόμβας τοποθετημένης στο οδόστρωμα, ενώ ο αμερικανικός στρατός δήλωσε ότι ένας στρατιώτης έχασε τη ζωή του καθώς περιπολούσε στη Βαγδάτη.\nΕδώ στις ΗΠΑ, αμερικανικό στρατοδικείο καταδίκασε άλλο έναν στρατιώτη, τον λοχία Μάικλ Σμίθ, για κακοποιήσεις κρατουμένων με τη χρήση σκύλων, στις διαβόητες φυλακές Αμπού Γκρέιμπ της Βαγδάτης.\nΗ Υπουργός Εξωτερικών κ. Ντόρα Μπακογιάννη αναχωρεί σήμερα για τις Ηνωμένες Πολιτείες. Όπως ανακοινώθηκε από το Υπουργείο Εξωτερικών, η κ. Μπακογιάννη θα συναντηθεί αύριο το πρωί, 23 Μαρτίου, στην Ουάσιγκτον με τον βοηθό υπουργό εξωτερικών αρμόδιο για πολιτικές υποθέσεις, Νίκολας Μπέρνς και στην συνέχεια με την αμερικανίδα ομόλογό της, Κοντολίζα Ράις. Το βράδυ η Υπουργός Εξωτερικών θα παραστεί σε δείπνο που θα παραθέσει ο επικεφαλής των μυστικών υπηρεσιών των ΗΠΑ, ελληνικής καταγωγής κ. Τζόν Νεγρεπόντε.\nΤην επομένη η κ. Μπακογιάννη θα παραστεί σε εκδήλωση για την Ημέρα της Ελληνικής Ανεξαρτησίας στο περιθώριο της οποίας θα έχει συνάντηση με τον πρόεδρο Μπούς. Εκκρεμεί ακόμη να οριστικοποιηθεί η συνάντηση της υπουργού με τον Γενικό Γραμματέα του ΟΗΕ κ. Κόφφι Αννάν και με τον ειδικό διαμεσολαβητή για το θέμα της ονομασίας της Πρώην Γιουγκοσλαβικής Δημοκρατίας της Μακεδονίας, κ. Μάθιου Νίμιτς.\nΗ κ. Μπακογιάννη λόγω της επίσκεψής της στις Ηνωμένες Πολιτείες δεν θα παραστεί στο Συμβούλιο Κορυφής που γίνεται την Πέμπτη και Παρασκευή στις Βρυξέλλες και θα την αναπληρώσει ο υφυπουργός εξωτερικών, κ. Βαληνάκης.\nO αρχηγός της αντιπολίτευσης στην Λευκορωσία, Αλεξάντερ Μιλίνκιεβιτς, ζήτησε από τους υποστηρικτές του να συνεχίσουν τις διαδηλώσεις κατά των εκλογικών αποτελεσμάτων που έφεραν πάλι στην προεδρία τον Αλεξάντρ Λουκασένκο. Ο κ. Μιλίνκιεβιτς δήλωσε σε χιλιάδες ακτιβιστές που είχαν συγκεντρωθεί στην πλατεία Οκτωβρίου ότι οι διαμαρτυρίες πρέπει να συνεχιστούν σε καθημερινή βάση μέχρι το μεγάλο συλλαλητήριο του Σαββάτου. Νωρίτερες πληροφορίες ανέφεραν ότι ο κ. Μιλίνκιεβιτς σχεδίαζε να ζητήσει την διακοπή των διαδηλώσεων για λίγες μέρες.\nΤουλάχιστον 4 πρέσβεις ευρωπαϊκών χωρών πήγαν στην πλατεία και εξέφρασαν την υποστήριξη των κυβερνήσεών τους προς τους διαδηλωτές, λέγοντας ότι έχουν το δικαίωμα της ελεύθερης συγκέντρωσης και έκφρασης. Προηγουμένως, η αστυνομία συνέλαβε τουλάχιστον 4 ακτιβιστές της αντιπολίτευσης καθώς και αρκετούς ξένους, κυρίως Εσθονούς και Γεωργιανούς.\nΟ πρόεδρος Λουκασένκο απέρριψε τις επικρίσεις για την εκλογική του νίκη, λέγοντας ότι οι απόπειρες επανάστασης εναντίον του απέτυχαν. Αμερικανοί και Ευρωπαίοι αξιωματούχοι καταδίκασαν το εκλογικό αποτέλεσμα της Κυριακής στην Λευκορωσία και προειδοποίησαν ότι μελετούν την λήψη μέτρων κατά της κυβέρνησης της χώρας.\nΤο Ιράν δήλωσε ότι δεν θα υποκύψει στις πιέσεις των ΗΠΑ για το επίμαχο πυρηνικό του πρόγραμμα και απέρριψε τις απειλούμενες κυρώσεις από το Συμβούλιο Ασφαλείας των ΗΕ. Σε ομιλία του που μεταδόθηκε από την κρατική Ιρανική τηλεόραση, ο Ανώτατος ηγέτης της χώρας, Αγιατολλάχ Αλί Χαμενεΐ, δήλωσε ότι το Ιράν δεν πρόκειται να δεχθεί αποφάσεις του Συμβουλίου Ασφαλείας που βλάπτουν τα συμφέροντα της χώρας. Αλλά πρόσθεσε ότι η Τεχεράνη είναι διατεθειμένη να συνομιλήσει με την Ουάσιγκτον για το θέμα του Ιράκ, αν οι ΗΠΑ δώσουν την ευκαιρία σε Ιρανούς αξιωματούχους να εξηγήσουν ορισμένες πτυχές της κατάστασης στο Ιράκ.\nΝωρίτερα ο πρόεδρος Μπούς είχε πει ότι δέχεται την διενέργεια τέτοιων συνομιλιών με το Ιράν, έτσι ώστε να δοθεί η ευκαιρία σε αμερικανούς αξιωματούχους να δείξουν στη Τεχεράνη τις θετικές και αρνητικές πτυχές των δραστηριοτήτων της στο Ιράκ.\nΔεκάδες Παλαιστίνιοι που επιθυμούν να εγκαταλείψουν το Ιράκ βρίσκονται εδώ και τρεις μέρες στα δυτικά σύνορα της χώρας με την Ιορδανία, η οποία αρνείται να δεχθεί πρόσφυγες. Η υπηρεσία προσφύγων των ΗΕ εξέφρασε ανησυχία, λέγοντας ότι 89 Παλαιστίνιοι, μεταξύ των οποίων και αρκετά παιδιά και γέροντες, δεν έχουν καθόλου στέγη ή αρκετές προμήθειες τροφίμων.\nΗ εκπρόσωπος της ύπατης αρμοστείας για τους πρόσφυγες του διεθνούς οργανισμού Τζένιφερ Παγώνη επέκρινε την μη κυβερνητική οργάνωση που συνόδευσε τους Παλαιστινίους ως τα σύνορα, χωρίς όμως να την κατονομάσει. Η Κα Παγώνη είπε επίσης ότι η Ιορδανία έχει κλείσει τα σύνορά της στους πρόσφυγες. Εξάλλου, περίπου 200 Ιρανοί Κούρδοι περιμένουν στα σύνορα σε ιρακινό έδαφος, με την ελπίδα να μπούν στην Ιορδανία. Περίπου 33,000 Παλαιστίνιοι διαμένουν στο Ιράκ.\nΓάλλοι φοιτητές ξεχύθηκαν και πάλι στους δρόμους του Παρισιού και άλλων πόλεων, για να διαμαρτυρηθούν κατά του νέου νόμου απασχόλησης για νέους υπαλλήλους. Μαθητές λυκείων σε ένδειξη συμπαράστασης προς τους φοιτητές, ενώθηκαν και εκείνοι με τους διαδηλωτές την Τρίτη, καθώς οι ηγέτες των εργατικών συνδικάτων απαιτούν από την κυβέρνηση να αποσύρει το νομοσχέδιο, υπό την απειλή γενικής απεργίας στις 28 Μαρτίου.\nΟ πρωθυπουργός Ντομινίκ ντε Βιλπέν δήλωσε την Τρίτη ότι είναι πρόθυμος να συζητήσει βελτιώσεις του νομοσχεδίου, αλλά τόνισε ότι δεν θα το αποσύρει. Το γαλλικό κοινοβούλιο νωρίτερα αυτό το μήνα ενέκρινε το μέτρο, το οποίο επιτρέπει σε επιχειρήσεις να προσλαμβάνουν νέους υπαλλήλους για δοκιμαστική περίοδο δύο ετών.\nΟ Γάλλος πρόεδρος Ζάκ Σιράκ είπε ότι ο νέος νόμος είναι απαραίτητος για την καταπολέμηση της ανεργίας στους νέους, που σε ορισμένα σημεία της χώρας φθάνει το 50%.\nΟ υπουργός πολιτισμού της Ελλάδας, Γιώργος Βουλγαράκης, δήλωσε ότι το νέο μουσείο της Ακρόπολης θα ανοίξει στα τέλη του 2007. Αρχικά το μουσείο είχε προγραμματιστεί να ανοίξει την περίοδο των Ολυμπιακών Αγώνων του 2004. Αλλά νομικά προβλήματα και η ανακάλυψη αρχαιοτήτων στο σημείο της ανέγερσης του κτηρίου έχουν οδηγήσει σε πολλαπλές αναβολές της κατασκευής του μουσείου.\nΟ κ. Βουλγαράκης δήλωσε επίσης ότι συνεχίζει να ελπίζει πως τα Ελγίνεια Μάρμαρα του Παρθενώνα θα φιλοξενηθούν τελικά στις αίθουσες του νέου μουσείου της Ακρόπολης.\nvoa2html v3.00 run on Thursday, 23 March 2006 - 2:18:29 UTC


Επ’ αόριστον αναβολή στη Primera Division! | SDNA\nΕπ’ αόριστον αναβολή στη Primera Division!\n6 Μαΐου 2015, 22:34\nΜία απόφαση που βάζει «μπουρλότο» στην Primera Division και όχι μόνο πήρε η ισπανική ομοσπονδία ποδοσφαίρου (RFEF), η οποία ανακοίνωσε την επ’ αόριστον αναβολή των πρωταθλημάτων από τις 16 Μαΐου!\nΑιτία της απόφασης είναι η σύγκρουση ανάμεσα στην ομοσπονδία και την κυβέρνηση για τα τηλεοπτικά δικαιώματα και συγκεκριμένα για την κατανομή των χρημάτων στις ομάδες, καθώς και το ποσοστό που θα μπαίνει στα ταμεία της ομοσπονδίας (4,55%), το οποίο οι υπεύθυνοι της Λίγκας θεωρούν πολύ μικρό.\nΣτο νομοσχέδιο αντιδρά και η ένωση επαγγελματιών Ισπανών ποδοσφαιριστών, δεδομένου ότι από τις αλλαγές θίγονται και τα δικά τους έσοδα, τα οποία μειώνονται. Μάλιστα σύμφωνα με τα ισπανικά ΜΜΕ η πρόταση για αναβολή ήταν δική τους και την υιοθέτησε στη συνέχεια η ομοσπονδία.\nΣύμφωνα με τον νόμο που ψήφισε η ισπανική κυβέρνηση και θα τεθεί σε ισχύ από το 2016 δεν θα μπορεί κάθε ομάδα να διαπραγματεύεται ξεχωριστά την πώληση των τηλεοπτικών δικαιωμάτων, αλλά θα υπάρξει κεντρική διαχείριση στα πρότυπα της Premier League. Στόχος της κυβέρνησης είναι να γίνει πιο ανταγωνιστικό το πρωτάθλημα και να αυξηθούν τα έσοδα και των υπόλοιπων ομάδων, που ζούσαν στην σκιά της Μπαρτσελόνα και της Ρεάλ Μαδρίτης. Η «βασίλισσα», αλλά και οι «μπλαουγκράνα» φυσικά θα είναι οι χαμένες του νέου νομοσχεδίου, αφού θα δουν τα έσοδά τους να μειώνονται κατά πολύ.\nΗ ισπανική ομοσπονδία, ωστόσο, έχει αντιρρήσεις για το νομοσχέδιο και τις είχε εκφράσει στην κυβέρνηση, αλλά το αποτέλεσμα δεν άλλαξε. Ετσι αποφάσισε ως μέτρο πίεσης και αντίδρασης την επ’ αόριστον αναβολή όλων των πρωταθλημάτων στην Ισπανία από τις 16 Μαΐου δίνοντας παράλληλα διορία 10 ημερών στην κυβέρνηση. Αυτό σημαίνει ότι στην παρούσα φάση είναι άγνωστο πότε θα γίνουν οι δύο τελευταίες αγωνιστικές στην Primera Division, καθώς και ο τελικός του Κυπέλλου, ο οποίος είναι προγραμματισμένος για τις 30 Μαϊου.\nΗ FIFA τιμωρεί τη Ρεάλ από... Σεπτέμβρη!\nΑπίστευτο «κράξιμο» Κιν και Σκόουλς σε Μπέιλ και Ράμος\nΠωλείται η Εσπανιόλ


προσχολικα: Ηθοποιός…σημαίνει φως! και άλλα επαγγέλματα σχετικά με το θέατρο\nΗθοποιός…σημαίνει φως! και άλλα επαγγέλματα σχετικά με το θέατρο\nΕπαγγέλματα που έχουν σχέση με το θέατρο μάθαμε σήμερα,\nενώ μιλήσαμε και για τα εργαλεία που χρησιμοποιεί ο ηθοποιός στη δουλειά του. Τη φωνή (λόγο), το σώμα (κίνηση) και τις εκφράσεις του προσώπου.\nΦτιάξαμε μία σκηνή μέσα στην τάξη μας και γίναμε για λίγο ηθοποιοί υποκρινόμενοι διάφορους ρόλους.\nΤο κάθε παιδί έπρεπε να επιλέξει τα ρούχα που θα φορούσε για να παίξει το ρόλο ενώ εγώ τους έβαζα ανάλογη μουσική. Έτσι,\nβρεθήκαμε σε μια σπηλιά όπου δεν υπήρχε διέξοδος…\nταξιδέψαμε στο Β. Πόλο…\nγίναμε τρελοί επιστήμονες…\nφαντάσματα σε ένα στοιχειωμένο κάστρο …\nεπισκεφτήκαμε την πιο ζεστή χώρα του κόσμου…\nανεβήκαμε στο καμπαναριό μιας εκκλησίας και θαυμάσαμε τη θέα…\nβρεθήκαμε να κολυμπάμε μέσα σε ένα μπουκάλι κρασί…\nκαι πολλάααααα άλλα ακόμα;)\nΜετά χωριστήκαμε σε ομάδες των τριών και αναλάβαμε να φτιάξουμε κοστούμια για τους ρόλους που έδωσα στην κάθε ομάδα. Τα υλικά που είχαν να χρησιμοποιοιήσουν τα παιδιά ήταν χαρτιά γκοφρέ/ βελουτέ/ σύρματα πίπας/κλωστές/υαλοβάμβακα/ καλαμάκια ξύλινα αλλά και οτι άλλο θεωρούσαν οτι χρειάζονταν να χρησιμοποιήσουν ως “ενδυματολόγοι”.\nΙδού, λοιπόν, ένας αστροναύτης, μια μάγισσα, ένας ψαράς, μια γιαγιά και ένας κηπουρός. Όλοι έτοιμοι για την παράσταση τους!\nΝηπιαγωγός Πυθαγορείου 5 Φεβρουαρίου 2013 - 3:13 μ.μ.\nΜΠΡΑΒΟ ΒΡΕ ΜΥΡΤΟΥΛΑ ΓΙΑ ΤΟΥΣ ΑΥΤΟΣΧΕΔΙΑΣΜΟΎΣ ΚΑΙ ΤΗΝ ΙΔΕΑ ΓΙΑ ΤΗ ΣΚΗΝΗ ΑΠΟ ΠΑΓΚΟΥΣ! ΛΑΤΡΕΥΩ ΑΥΤΟΥ ΤΟΥ ΤΥΠΟΥ ΤΙΣ ΠΡΟΣΕΓΓΙΣΕΙΣ. ΑΥΤΟ ΕΙΝΑΙ Η ΑΠΑΡΧΗ ΤΟΥ ΘΕΑΤΡΙΚΟΥ ΠΑΙΧΝΙΔΙΟΥ! ΤΥΧΕΡΑ ΤΑ ΠΑΙΔΑΚΙΑ ΣΟΥ! ΚΑΙ ΟΠΩΣ ΛΕΜΕ ΣΤΟ ΘΕΑΤΡΟ: BREAK A LEG!\nMyrtw 5 Φεβρουαρίου 2013 - 8:05 μ.μ.\nΕυχαριστούμε Σάμος! Όπως ακριβώς τα λες είναι, συν το οτι ρίχνουμε πολύ γέλιο;)\ntsvasso 5 Φεβρουαρίου 2013 - 10:11 μ.μ.\nΔεν χρειάζεται να πω πως μου αρέσει πάρα μα πάρα πολύ η δουλειά σου!!!Μου αρέσει ο τρόπος που ελίσσεσαι ανάμεσα στα θέματα και από την πιο μικρή λεπτομέρεια στήνεις ολόκληρο θέμα!Παρακολουθώ ότι στα διάφορα ιστολόγια συναδέρφων δίνονται βραβεία!Λοιπόν ...σου απονέμω το μεγαλύτερο:)Καλή συνέχεια και περιμένω με ανυπομονησία να "κλέψω" ιδέες σου:))))))\nMyrtw 5 Φεβρουαρίου 2013 - 11:09 μ.μ.\nΒάσω μου σ'ευχαριστώ πολύ καλόμ. Λοιπόν, αυτός είναι και ο στόχος μου με αυτό το μπλογκάκι. Δεν είναι ούτε τα φυλλάδια, ούτε το εποπτικό υλικό, ούτε τίποτα που ούτως ή άλλως υπάρχουν σε πληθώρα. Είναι οι απεριόριστες δυνατότητες που σου δίνει η νηπιαγωγική να γίνεις ο "καλλιτέχνης" όλων των εκπαιδευτικών. Ελεύθερος, τρελός, δημιουργικός, ψυχωμένος, ονειροπόλος και ταυτόχρονα τόσο ουσιαστικός και εύστοχος όσο κανείς άλλος. Είναι η φύση της δουλειάς μας αυτή και είναι κρίμα, πρώτα για μας, όταν το ξεχνάμε ή δεν μας αφήνουν να το ανακαλύψουμε. Σε φιλώ;)\nΗθοποιός…σημαίνει φως! και άλλα επαγγέλματα σχετι...


Σήμερα το κυρίως μενού - Δημοκρατική της Ρόδου\n8 Νοεμβρίου 2015 10:10 πμ | Δημήτρης Στούμπης\nΠληθώρα αναμετρήσεων θα διεξαχθεί σήμερα στο πρωτάθλημα της Β’ Κατηγορίας, με τα παιχνίδια να αποτελούν το κυρίως μενού της 4ης αγωνιστικής στους δύο ομίλους της Ρόδου και της 1ης αγωνιστικής του ομίλου των Νήσων.\nΣτον 1ο όμιλο, οι Ιππότες θα αντιμετωπίσουν τον Άγιο Ισίδωρο και ο Πολύστρατος το Κάστρο Κύπρος. Στον 2ο όμιλο η αναμέτρηση που ξεχωρίζει είναι αυτή της Χάλκης με τον Απόλλωνα Καλυθιών, ενώ στα άλλα παιχνίδια η Ασπίδα Απολακκιάς θα υποδεχθεί τον Ροδιακό, ο Ακουσίλαος την Α.Ε. Κατταβιάς και ο Άγιος Γεώργιος τον Ευκλή.\nΣτον όμιλο Νήσων θα γίνουν τα παιχνίδια του Α.Ο. Λειψών με τον Α.Ο. Βαθύ και της Δόξα Καρδάμαινας με την Αναγέννηση Ασφενδιού.\nΙππότες- Άγιος Ισίδωρος\nΔιαιτητές: Κασιώτης, Καραγιάννης, Μάχλης\nΠολύστρατος- Κάστρο Κύπρος\nΔιαιτητές: Χαρισμανίδης, Τάσης, Βλάχος\n● Νίσυρος 12:00\nΠολυβώτης- Εθνικός Αρχίπολης\nΠαρ. αγώνα: Ορσάρης\nΑναγέννηση Έμπωνα- Α.Σ. Τήλος\n● Απολακκιά 3:00μ.μ.\nΔιαιτητές: Ράδος, Βούλγαρη, Παπακωνσταντίνου\nΑκουσίλαος- Α.Ε. Κατταβιάς\nΔιαιτητές: Πατσιόπουλος, Κόκκαλης, Σαρρής\n● Μαλώνα 3:00μ.μ.\nΆγιος Γεώργιος- Ευκλής\nΔιαιτητές: Παπαγιαννίδης, Μπερδεμπές, Λάζος\nΧάλκη- Απόλλωνας Καλυθιών\nΔιαιτητές: Παπαβασιλείου, Γιακουμάκης, Βασιλείου\n● Λειψοί 1:00μ.μ.\nΑ.Ο. Λειψών- Α.Ο. Βαθύ\nΔιαιτητές: Ωραιόπουλος, Βουλγαράκης, Μαυρουδής\n● Καρδάμαινα 3:00μ.μ.\nΔόξα Καρδάμαινας- Αναγέννηση Ασφενδιού\nΔιαιτητές: Ατσαλάκης, Παγώνης, Καραμούτας


O Charles Bradley από το Φεστιβάλ του Μοντρέ στο «Kosmos Live!»\nΤην Κυριακή 13 Δεκεμβρίου, ακριβώς τα μεσάνυχτα, ακούστε στο Kosmos, σε αποκλειστική συνεργασία με το δίκτυο της EBU, τη συναυλία του Charles Bradley στο Montreux Jazz Festival της Ελβετίας, που πραγματοποιήθηκε στις 7 Ιουλίου 2016.\nΌταν τον ρωτούσαν από πού πήγαζε η δύναμη της φωνής του, απαντούσε: «Από τον πόνο…».\nΟ Charles Bradley, ένας ερμηνευτής με εκπληκτικές φωνητικές δυνατότητες, κατάφερε να γίνει γνωστός στο ευρύ κοινό μόλις το 2011, σε ηλικία 63 ετών, όταν κυκλοφόρησε το πρώτο του άλμπουμ με τίτλο «Νο Time For Dreaming». Η ιστορία της ζωής του, όπως έλεγε και ο ίδιος, ήταν γλυκόπικρη. Ζούσε χρόνια άστεγος, ήταν αγράμματος και έκανε κάθε είδους δουλειά, ενώ παράλληλα προσπαθούσε να μοιάσει στο ίνδαλμά του και να μετατραπεί σε έναν τραγουδιστή-σωσία του James Brown. Η επιτυχία ήρθε αργά γι’ αυτόν, αλλά τον οδήγησε αμέσως στην κορυφή και σε μεγάλες περιοδείες με εμφανίσεις σε σημαντικά φεστιβάλ όπως το Montreux Jazz Festival, όπου ο ο Charles Bradley έδωσε μία απολαυστική συναυλία, διάρκειας περίπου δύο ωρών. Ήταν μία από τις τελευταίες εμφανίσεις του λίγο πριν από τον θάνατό του, στις 23 Σεπτεμβρίου 2017.\nΚαι στο τέλος, όπως έκανε πάντα τα τελευταία χρόνια, κατέβηκε από τη σκηνή και αγκάλιασε ανθρώπους από το κοινό. Ας τον φανταστούμε!\nΕπιμέλεια-Παρουσίαση: Ιωσήφ Βάγγερ\nΗ μουσική που ακούει ο Kosmos!\nΚυριακή 13 Δεκεμβρίου 2020, ώρα 24:00\nΕκπομπή: «Kosmos Live!»\nCharles Bradley at Montreux Jazz Festival\nFiled Under: Ανακοινώσεις, Ραδιόφωνο Tagged With: Charles Bradley, Kosmos


Μίλαν Τόμιτς: Μια παντοτινή "σημαία"\nΜίλαν Τόμιτς: Μια παντοτινή “σημαία”\nΟ Μίλαν Τόμιτς αποχώρησε από τον Ολυμπιακό, για να αναλάβει πρώτος προπονητής για δεύτερη φορά στην καριέρα του, στον Ερυθρό Αστέρα. Ο Μίλαν και ο Ολυμπιακός συνεργάστηκαν για πολλά χρόνια, το στίγμα του ήταν και θα είναι πάντα έντονο στο ΣΕΦ αφού πρόκειται για μια μεγάλη “ερυθρόλευκη” προσωπικότητα.\nΑς ξεκινήσουμε την αφήγηση της ιστορίας του στον Ολυμπιακό από τα πολύ βασικά…\nΟ Μίλαν Τόμιτς γεννήθηκε στις 24 Ιουλίου 1973 στο Βελιγράδι, στην τότε ενωμένη Γιουγκοσλαβία. Τα πρώτα 18 χρόνια της ζωής του έζησε στη Σερβία, όπου και αγάπησε πολύ το μπάσκετ, κάνοντας δειλά-δειλά τα πρώτα του βήματα.\nΣτα 18 του υπογράφει στην σερβική Ραντνίσκι (ομάδα που προπονούσε την περίοδο 1982-84 ο Ντούσαν Ιβκοβιτς), στην οποία παρέμεινε μόλις ένα χρόνο.\nΤο κεφάλαιο “Ολυμπιακός”\nΤο καλοκαίρι του 1991 ο Σωκράτης Κόκκαλης, που μόλις είχε αναλάβει τη προεδρία της ομάδας, σε συνεννόηση με τον τότε προπονητή Γιάννη Ιωαννίδη, φέρνει τον Μίλαν στον Πειραιά, που αποδείχθηκε το καλύτερο “λιμάνι” της ζωής του.\nΒέβαια, για να είμαστε ακριβείς, ο Τόμιτς είχε έρθει αρχικά για δοκιμαστικές προπονήσεις μαζί με άλλους ταλαντούχους Σέρβους. Ο Ιωαννίδης όμως, είδε το πάθος και την αυταπάρνηση του “μικρού” και του έδωσε μια θέση στο ρόστερ της νέας σεζόν.\n“Μου θυμίζει τον εαυτό μου” είπε ο “ξανθός” για τον πιτσιρικά…\nΕλληνοποίηση και Πάσπαλι\nΟ Μίλαν έπρεπε πρώτα να πάρει την ελληνική υπηκοότητα για να αγωνιστεί στον Ολυμπιακό, καθώς ο τότε κανονισμός επέτρεπε μόνο έναν μη Έλληνα καλαθοσφαιριστή στο ενεργητικό κάθε ομάδας. Για τον Ολυμπιακό αυτός ο ένας ήταν προφανώς ο Ζάρκο Πάσπαλι.\nΤο νέο όνομα του Σέρβου που έγινε Έλληνας σε μια από τις… ατυχείς εμπνεύσεις της εποχής εκείνης με τις ελληνοποιήσεις, ήταν Μίλαν… Γιαννακόπουλος.\nΗ καριέρα του στον Ολυμπιακό ξεκίνησε ουσιαστικά ένα χρόνο αργότερα, τη σεζόν 1992-93.\nΟ Τόμιτς ήταν μέλος της αυτοκρατορίας του Ολυμπιακού εκείνη τη πενταετία (1993-97) κατακτώντας 5 πρωταθλήματα (1993,1994,1995,1996,1997), 3 κύπελλα (1994,1997,2002) και 1 Κύπελλο Πρωταθλητριών (1997).\nΠαράλληλα το 1994 στο Τελ Αβίβ και το 1995 στη Σαραγόσα, ο Ολυμπιακός έφτασε στον τελικό του τότε Κυπέλλου Πρωταθλητριών, χωρίς να καταφέρει να σηκώσει το “πολυπόθητο” τρόπαιο, αλλά στους ημιτελικούς είχε αποκλείσει τον μεγάλο του αντίπαλο, Παναθηναϊκό!\nΌντας ένα από τα αγαπημένα παιδιά της ερυθρόλευκης εξέδρας, ο Μίλαν πρωταγωνίστησε στις μεγάλες επιτυχίες του Ολυμπιακού, αλλά ήταν και εκεί στις δύσκολες μέρες, παλεύοντας πολλές φορές μόνος του για την “ερυθρόλευκη” φανέλα.\nΉταν ένας παίκτης με αλησμόνητο πάθος, έκρηξη και μπασκετική “μαγκιά”. Ιδιαίτερα “εγκεφαλικός”, κάνοντας πάντα τους συμπαίκτες του να δείχνουν καλύτεροι και με χέρι “διαβήτη”.\nΆλλο ήταν όμως το γεγονός που έκανε τους οπαδούς του Ολυμπιακού να τραγουδούν πολλές φορές το όνομά του…\nΟ Τόμιτς ήταν και έπαιζε σαν ηγέτης, δεν… χαμπάριαζε όπως θα λέγαμε λαϊκά και έκανε πάντα ένα βήμα εμπρός για να υπερασπιστεί το πρεστίζ του Ολυμπιακού. Μεταξύ μας, ποιος από τους φιλάθλους του Ολυμπιακού θα ξεχάσει τον “τσαμπουκά” του με τον Μποντιρόγκα (το 2002), μολονότι ήταν μια αποτρόπαια εικόνα για το μπάσκετ και ασφαλώς αντιαθλητική;\nΗ “Θρυλική” χρονιά του 1997\nΜια σεζόν που ξεκίνησε με τον Γιάννη Ιωαννίδη να αποχωρεί και τον Ντούσαν Ίβκοβιτς να αναλαμβάνει τα “ηνία” της ομάδας. Μια σεζόν που ξεκίνησε άσχημα για την ομάδα του Πειραιά με ορισμένα αρνητικά αποτελέσματα και “γιούχα” από τους οπαδούς.\nΟ Ίβκοβιτς άλλαξε τα πλάνα του, όλοι συσπειρώθηκαν, ο Τόμιτς πρωτοστάτησε και ο Ολυμπιακός κατέκτησε τα πάντα με αποκορύφωμα το Ευρωπαϊκό στη Ρώμη κόντρα στη Μπαρτσελόνα.\nΌλα αυτά έγιναν μια χρονιά μετά αφότου ο Παναθηναϊκός είχε “σπάσει” το ρόδι για τις ελληνικές ομάδες κι είχε φέρει στη χώρα μας το πρώτο Κύπελλο Πρωταθλητριών!\nΣημειωτέον, στην αρχή της προηγούμενης σεζόν είχε φτάσει στο “λιμάνι” ο Ντέιβιντ Ρίβερς, ένας εκ των πρωταγωνιστών του Ολυμπιακού, γεγονός που μείωσε το χρόνο του Τόμιτς. Βέβαια, οι μεγάλοι ηγέτες ξέρουν πάντα πότε πρέπει να είναι εκεί για την ομάδα. Και ο Μίλαν ήταν και τότε…\nΤα “πέτρινα” χρόνια του Ολυμπιακού\nΞαφνικά, ο Ολυμπιακός χάνει την δυναμική του εντός και εκτός συνόρων και θα αργήσει να δει ξανά τις επιτυχίες του παρελθόντος. Παράλληλα, ο Σιγάλας αποχώρησε, πράγμα που άνοιξε το δρόμο για να γίνει ο Τόμιτς αρχηγός της αγαπημένης του ομάδας.\nΩς αρχηγός του Ολυμπιακού πανηγύρισε μόνο το Κύπελλο του 2002, ενώ στο Final 4 του 1999 στο Μόναχο ο Ολυμπιακός τερμάτισε στη τέταρτη θέση. Αυτές ήταν και οι μεγαλύτερες επιτυχίες του συλλόγου εκείνα τα χρόνια. Το επίπεδο είχε αλλάξει, αλλά ο Μίλαν στήριξε τον “δαφνοστεφανομένο έφηβο” και ας ήταν κόντρα στο προσωπικό του συμφέρον.\nΤο 2004, μετά την αποχώρηση του Ντράγκαν Σάκοτα, στον Τόμιτς προτάθηκε να γίνει εκτός από παίκτης και προπονητής του Ολυμπιακού. Αναρωτιέστε τι έγινε; Προφανώς και το έκανε για να βοηθήσει την ομάδα. Η ομάδα απέδωσε καλύτερα υπό τις οδηγίες του Ελληνοσέρβου, αλλά αποκλείστηκε στα πλέι όφς του Ελληνικού πρωταθλήματος. Ο Τόμιτς δεν συμφώνησε μετέπειτα με την διοίκηση και έφυγε για την Ιταλία.\nΟ κόσμος του Ολυμπιακού έβλεπε τον τελευταίο τότε πιστό “στρατιώτη¨της ομάδας να αποχωρεί…\nΟ Λευτέρης Σούμποτιτς τον πήρε μαζί του στην ιταλική Γέσι. Ο Τόμιτς αγωνίστηκε σε 14 παιχνίδια στη γειτονική χώρα και είχε μέσο όρο 9.8 πόντους.\nΤελευταίος σταθμός της καριέρας του ήταν ο Κολοσσός Ρόδου για μόλις δύο παιχνίδια και στη συνέχεια έδωσε τέλος σε αυτή τη σπουδαία καριέρα. Ένα στοιχείο άξιο προσοχής, είναι ότι το πρώτο παιχνίδι του Τόμιτς με τον Κολοσσό ήταν με τον Ολυμπιακό, όπου και αποθεώθηκε από τους οπαδούς των “ερυθρόλευκων”.\nΟ Μίλαν επέστρεψε στην ομάδα του Πειραιά ως μέλος, πλέον, του προπονητικού τιμ το 2007, με τον Παναγιώτη Γιαννάκη στο “τιμόνι” της ομάδας. Ο Μίλαν θα είναι εκεί σε όλες τις αλλαγές προπονητών του Ολυμπιακού, πάντα αναμφισβήτητο μέλος του τεχνικού επιτελείου.\nΤη σκυτάλη από τον Παναγιώτη Γιαννάκη πήρε ο Ντούσαν Ίβκοβιτς, με τον οποίο ο Ολυμπιακός επέστρεψε στις ένδοξες μέρες και στη κορυφή του Ευρωπαϊκού μπάσκετ το 2012.Το ίδιο σκηνικό επαναλήφθηκε και το 2013 με τον Γιώργο Μπαρτζώκα να “οδηγεί” πλέον την ομάδα του Πειραιά.\nΟ Μίλαν θα προχωρήσει παραπάνω στην “ιεραρχία” με τον Γιάννη Σφαιρόπουλο, καθώς έγινε ο άμεσος βοηθός του Έλληνα κόουτς. Πριν την άφιξη του Σφαιρόπουλου, θα αναλάβει και ως υπηρεσιακός προπονητής για λίγα παιχνίδια. Οι δυο τους συνεργάστηκαν συνολικά για μια τετραετία, ενώ στα πρώτα δύο χρόνια πέτυχαν αξιοσημείωτες επιτυχίες. Αναλυτικότερα, δύο πρωταθλήματα (2015, 2016), δύο τελικοί Euroleague (2015, 2017).\nΗ αξία του Μίλαν Τόμιτς, πέρα από το γεγονός ότι κατέκτησε τα πάντα με τον Ολυμπιακό, φαίνεται και στους αριθμούς.\nΣτο ελληνικό πρωτάθλημα για λογαριασμό των “ερυθρολεύκων” είναι:\n1ος σε αγώνες\n1ος σε κλεψίματα\n2ος σε ασιστ\n2ος σε πόντους\n6ος σε ριμπάουντ\nΣτις ευρωπαϊκές διοργανώσεις με τον Ολυμπιακό είναι:\n2ος σε αγώνες\n3ος σε πόντους\n4ος σε ασίστ\n7ος σε αμυντικά ριμπάουντ\nΌμως, ο Μίλαν δεν θα πάει σε τελείως άγνωστα “εδάφη”, θα μεταβεί στους “ερυθρόλευκους” της Σερβίας (γνωστή η σύνδεση με τους οπαδούς του Ολυμπιακού). Θα προσπαθήσει να “οικοδομήσει” την δική του προπονητική καριέρα και να οδηγήσει τον Ερυθρό Αστέρα σε επιτυχίες.\nΗ απουσία του από το ΣΕΦ θα είναι σίγουρα αισθητή, ο Μίλαν θα λησμονηθεί, αλλά θα είναι για πάντα μέλος της Ολυμπιακής οικογένειας. Αυτός ο παίκτης “έμβλημα” για τον Πειραιά αποτελεί παρελθόν πλέον μετά από δυόμισι δεκαετίες στον Ολυμπιακό!\nΌλοι θα του ευχηθούν καλή επιτυχία στη νέα πρόκληση που έχει, αλλά κατα βάθος όλοι εννοούν…εις το επανιδείν Μίλαν Τόμιτς!\nΠροηγούμενοΓια δύο ακόμα χρόνια στον Παναθηναϊκό ο Νίκος Παππάς!\nΕπόμενοΗ συγκλονιστική ανάρτηση του Μαρκ Γκασόλ αφού έσωσε πρόσφυγες στη Μεσόγειο (pic)